Журакулова Паризода Отабек кизи\nYüklə 22,87 Kb.\nölçüsü 22,87 Kb.\nЖуракулова Паризода Отабек кизи - узбек, 14.12.2006 йил Бухоро вилояти, Бухоро шахрида тугилган.\nЖуракулова Паризода Отабек кизи 2012 йилдан Бухоро шахар 21-умумий урта талим мактабининг 8 синф укувчиси\n2016 йил “Earth Day”, “День Земли” екологик конференсия доирасида “Энг яхши расм” танловида иштирок этгани учун Фахрий Ёрлик билан такдирланган.\n2018 йил “Энг намунали мактаб Сардорлар Кенгаши” курик-танловининг вилоят боскичини юкори савияда ташкиллаштиришда якиндан кушган хиссаси учун Ташаккурнома билан такдирланган.\n2018 йил Узбекистон Ёшлар Иттифоки вилоят кенгаши хамда унинг кошидаги “Камалак” болалар ташкилоти томонидан ташкил этилган “Кадрият, урф-одат, анъана ва болалар лойихаси” доирасида “ Миллий халк уйинлари ва лапарлар ” тадбирида фаол иштирок этганлиги учун Фахрий Ёрлик билан такдирларган.\n2018 йил “Камалак” болалар ташкилоти ташкил топилганлигининг 17 йиллиги муносабати билан ташкил этилган “ Ватан, дустлик ва бахтли болалик учун!” шиори остидаги анъанавий вилоят анжуманини юкори савияда ташкил этишда кушган хиссаси учун Ташаккурнома билан такдирланган.\n2018 йил “Ватан, дустлик ва бахтли болалик учун!” шиори остидаги Узбекистон Ёшлар Иттифоки ва “Камалак” болалар ташкилоти сардорларинг анжумани доирасида утказилган укув-тренингларидаги иштикоки учун Сертификат билан такдирланган.\n2018 йил Узбекистон Ёшлар Иттифоки Жондор туман Кенгаши кошидаги “Камалак” болалар ташкилоти томонидан утказилаётган “Ёзни “Камалак” билан” лойихасини утказишда фаол катнашгани учун Ташаккурнома билан такдирланган.\n2018 йил Аъло бахоларда укиши, намунали хулки ва фаоллиги билан тенгдошларига урнак булиб келаётганлиги , шундай фарзандни тарбиялаб вояга етказганлиги учун Узбекистон Республикаси Президентининг Давлат маслахатчиси, Узбекистон Ёшлар Иттифоки Марказий Кенгаши раиси К.Куранбоев томонидан Ташаккурнома'> Ташаккурнома билан такдирлаган.\n2019 йил “Билимлар беллашуви” да фахрли урин эгаллаганлиги учун Фахрий Ёрлик билан такдирланган.\n2019 йил “Энг Намунали Сардорлар Кенгаши” танловининг вилоят боскичини юкори савияда ташкил этишда кушган хиссаси учун Ташаккурнома билан такдирланган.\n2019 йил 27-28 феврал Ёшлар шахмат тахтаси мусобакасининг вилоят боскичини утказишда хамкорлик килгани учун Ташаккурнома билан такдирланади.\n2019 йил Узбекистон Ёшлар Иттифоки кошидаги “Камалак” болалар ташкилотининг “Ватан, дустлик ва бахли болалик учун!” шиори остидаги анъанавий анжуманидаги фаол иштироки учун Сертификат билан такдирланган.\n2019 йил Кекса авлод вакилларини ижтимоий куллаб-кувватлаш,уларни жамиятдаги мавкеини янада ошириш максадида ‘’Эътибор ва гамхурлик-инсоний бурч’’лойихасини юкори савияда ташкил этишда якиндан хамкорлик килганлиги учун Ташаккурнома билан такдирланади.\n2019 йил Узбекистон Республикаси Куролли кучлари ташкил этилганлигининг 27 йиллиги хамда Ватан химоячилари кунига багишланган ‘’Харбий хизматчилар ва ёшлар марафони’’да якиндан хамкорлик килганлиги учун Ташаккурнома билан такдирланган.\n2019 йил 5-9март ‘’Ёшлар шахмат тахтаси’’турнирининг Республика боскичида фаол иштироки учун Фахрий Ёрлик такдирланган.\n2019 йил 21 октябрь-Узбек тилига давлат макоми берилган кун муносабати билан “Тил миллат фахридир” шиори остидаги утказилган байрам тадбирида фаол иштироки, аъло ва яхши билими хамда намунали хулки учун Фахрий Ёрлик билан такдирланган.\n2019 йил Сенинг ташаббусинг сенинг келажагинг “Кизлар форуми’’ни юкори савияда ташкил этишда якиндан хамкорлик килганлиги учун Ташаккурнома билан такдирланган.\n2019 йил Мамлакатимизда хотин-кизларнинг фаоллигини ошириш,уларнинг хукук ва манфаатларини химоя килиш,миллий ва умуминсоний кадриятларга хурмат рухида тарбиялашда кушган хиссаси хамда вилоятимизнинг ижтимоий-сиёсий хаётида фаол иштирок этиб,намуна курсатиб келаётгани учун Диплом билан такдирланган.\n2019 йил 1 октябрь ‘’Укитувчи ва Мураббийлар куни’’ муносабати билан ташкил этилган ‘’Устоз-кадри буюк муаллим’’мавзусидаги маданий-маърифий тадбирни юкори савияда ташкил этишда кушган хиссаси учун Ташаккурнома билан такдирланган.\n2019 йил Республика сардорлар Кенгаши форумида фаол иштироки учун Диплом билан такдирланган.\n2019 йил Бухоро вилоят “Камалак” сардори деб тайинланган.\n2019 йил Республика “Экосан” клуби сардори деб тайинлаган.


Америкада Путинни ҳақорат қилган журналист ишдан ҳайдалди » Ўзбекистон янгиликлари – Zamin.uz\nАмерикада Путинни ҳақорат қилган журналист ишдан ҳайдалди\n20 апрель 2017, 17:44\nFox News телеканалига эгалик қилувчи 21 Century Fox компанияси Владимир Путинни “қотил” деб атаган бошловчи ва сиёсий шарҳловчи Билл О'Рейли ишдан бўшатилгани ҳақида хабар қилди.\n"Компания ва Билл О'Рейли у Fox News’га бошқа қайтиб келмаслигига келишиб олишди", - дейилади хабарда.\nО'Рейлининг ишдан бўшатилишига унга жинсий шилқимлик билан боғлиқ айбловлар қўйилгани сабаб бўлган. Натижада Fox 13 миллион доллар тўлаб берди, журналист бошловчилик қилган дастур ҳомийлари эса рекламани жойлаштириш бўйича шартномаларни қайтариб ола бошлади.\nБундан ташқари, февраль ойида Билл О'Рейли бошқа можаро “қаҳрамони”га айланди. Телебошловчи АҚШ президенти Дональд Трамп билан интервью чоғида Ғарбнинг Москвага нисбатан қўйган айбловлари ҳақида эслатиб ўтди, ҳамда Путинни “қотил” деб атади.\n"Сиз нима деб ўйлайсиз? Бизнинг мамлакат умуман айбсизми?" – дея бунга жавоб қайтарган Оқ уй раҳбари.\nРоссия президенти матбуот котиби Дмитрий Песков Кремль бу борада узр сўралишини кутаётганини таъкидлаб ўтган.\nО'Рейли ўзининг “О'Рейли омили” кўрсатувини 1996 йилдан бери олиб борган ва телеканал “юзи” бўлган. У Fox News’нинг аввалги президенти Рожер Эйлснинг яқин таниши бўлган. Сўнггиси ҳам 2016 йилда шилқимлик бўйича айбловлар туфайли ишдан ҳайдалганди.\nЯнгиликлар » Дунё » Америкада Путинни ҳақорат қилган журналист ишдан ҳайдалди\n20:43 Кремль Путинни қотил, деб атаганларнинг узр сўрашини кутяпти


وَإِذَا قِيلَ لَهُمُ ٱتَّبِعُواْ مَآ أَنزَلَ ٱللَّهُ قَالُواْ بَلۡ نَتَّبِعُ مَآ أَلۡفَيۡنَا عَلَيۡهِ ءَابَآءَنَآۚ أَوَلَوۡ كَانَ ءَابَآؤُهُمۡ لَا يَعۡقِلُونَ شَيۡ‍ٔٗا وَلَايَهۡتَدُونَ١٧٠\n170. Уларга: "Аллоҳ туширган нарсаларга эргашинглар" дейилса, "Йўқ, ота-бобларимиз қилганларига эргашамиз", дейишади. Ота-боболари ҳеч нарсани тушунмаган ва тўғри йўлда юрмаган бўлса-чи?!\nЎтган барча пайғамбарлар ўз қавмларини Аллоҳ тавҳидига даъват қилишди, Унинг ваҳийларига итоат этишга чақиришди, Парвардигор кўрсатган йўлда юришни насиҳат қилишди. Аммо гумроҳ қавмлар кўп ҳолларда осийлик ва исёнга бориб, "Биз ота-боболаримизнинг йўлидан бошқасини тан олмаймиз" дея саркашлик қилишди. Ота-боболари Аллоҳнинг динидан ҳеч нарсани тушунмай ўтишган бўлса-чи?! Улар тўғри йўлни аниқлай олмай, залолат ва жаҳолатда юришган бўлса-чи?! Абу Ҳурайра розияллоҳу анҳу шундай ривоят қилади: "Расулуллоҳ соллаллоҳу алайҳи васаллам шундай дедилар: "Банда Парвардигорига юзма-юз қилинади. Аллоҳ таоло бандасига бундай дейди: "Сени махлуқотнинг энг азиз-мукаррами ва саййиди қилмаганмидим? Сени жуфти ҳалолингга қўшмаганмидим? От, туяларни сенга бўйсундирмаганмидим?". "Ҳа, шундай қилгандинг", дейди банда. "Менга албатта юзма-юз бўлишингни ўйлаганмидинг?" деб сўрайди Аллоҳ. "Йўқ", дейди бандаси. Шунда Аллоҳ таоло бандага: "Мени унутганинг каби Мен ҳам сени унутдим", дейди" (Муслим ривояти)\n171. Кофирлар худди бақир-чақир қилаётган чўпондан бошқанинг овозини эшитмайдиган ҳайвонларга ўхшайди: улар кар, соқов ва кўрдирлар, тушунишмайди ҳам.\nСаркаш кофирларни тўғри йўлга даъват қилиш худди чўпоннинг ҳайвонлар подасини чақиргани кабидир, улар овозни эшитса-да, аммо ҳеч нарсани тушунмай тураверади. Кофирлар Ҳақни эшитишдан кар, Ҳақни сўзлашдан гунг ва Ҳақни кўришдан бенасибдирлар. Бу уч неъматдан маҳрум қавмдан ҳидоят умид қилиб бўлармикин?! Ўзи билмайдиган, билганларнинг сўзига эса кирмайдиган кимсаларнинг ҳоли ҳам худди шундайдир. Аллоҳ таоло кофирларнинг саркашлиги, ҳамма нарсани кўриб-билиб турса ҳам инкор қилишини қулоғи том битган, кўзи кўрмайдиган, тили йўқ, ўзи ҳеч нарсани тушунмайдиган ҳайвонлар кабидир, дея тавсифламоқда. Бошқа бир ояти каримада бундай марҳамат қилинади: "Жаҳаннам учун жинлар ва инсонларнинг кўпчилигини яратганмиз. Уларда қалб бор, (лекин) улар билан "кўришмайди". Уларда қулоқ бор, (лекин) улар билан "эшитишмайди". Ана ўшалар ҳайвон кабидирлар, балки бундан ҳам баттарроқдирлар. Айнан ўшалар ғофилдирлар" (Аъроф, 179). Ҳозирги пайтда ҳам айрим инсонларга Аллоҳнинг ваҳдонияти, Унинг ҳақ дини ҳақида гапиргудай бўлсангиз, худди эшитишни хоҳламаган каби қулоғини бекитиб, кўзларини юмиб, дилини маҳкам қулфлаб олади. Бундайлар ҳақиқий жоҳил, гумроҳ, икки дунёсини бой берган бебахт кимсалардир.\nДругие материалы в этой категории: « 2. БАҚАРА СУРАСИ, 168–169 ОЯТЛАР\t2. БАҚАРА СУРАСИ, 172–173 ОЯТЛАР »


18750 Ўқиш режими + -\nҲазратнинг вафотлари ҳақида устозимдан менга sms келди: «Шу гап тўғрими? »\nСовуқ тер чиқиб кетди. Интернетга киряпман, Ё Аллоҳ, хабар ёлғон бўлсин, дейман, Ё Аллоҳ, хабар хато бўлсин, дейман. Ё Аллоҳ, Ё Аллоҳ.\nFасеbоок саҳифамни очдим… Кошки, хабар ёлғон бўлса эди. Кошки…\n(Воқеага мана 1,5 йил ўтибди. Лекин ўша кунни эслашнинг ўзи кўзларимни ҳўллаб юборади, кўзларимни ёшлантириб юборади, беихтиёр, беихтиёр. Ё Аллоҳ)\nУ куни сиз билмаган бир нарсани айтмоқчиман. (Икки ҳафтадир, менга тинчлик бермади, ёзишга мажбур қилди.) Ўша куни мадрасамизда навбатчи устоз эдим. 24 соат мадрасада бўлишим керак эди.\nХабар рост эканлигини билар-билмас кўзимдан ёш оқа бошлади. Талабаларим билмасин, «Тинчликми?» деб сўрамасин, деган мақсадда кутубхонага кирдим. 1 соат ўша ерда қолдим.\nМен учун жуда катта фироқ эди. Жуда катта айрилиқ эди. Жуда катта… Овқат вақти бўлди. Ҳаммани овқатга чақирдим, кўзимдаги ёшни тута олмаётган эдим.\nТалабаларим (жуда ҳам шўх, турк болаларини кўрганларгина уларнинг қанчалик шўхлигини тушуна олиши мумкин) кўзимдаги ёшни кўрибоқ, жимлик билан овқатга чиқишди. Овқатдан хуфтон намозига тушдик. Намозни ўқидик. Талабаларим ва ошпазимиз Камина Гарибнинг онаси вафот қилди, деб ўйладилар.\nНамоздан кейиноқ талабаларга Ҳазрат ҳақида айтиб беришни муносиб деб билдим. Аввало, илмнинг фазилати, кейин олимнинг фазилати ҳақида оят ва ҳадислардан сўз бошладим. Олимнинг вафоти ҳақида талабаларимга айтиб бердим. Навбат Ҳазратга келган эди… Энди кўзларимдаги ёш томоғимни бўғиб қўйган эди. Ҳазрат ҳақларида бор-йўғи 15 дақиқа сўзладим. 25 кишилик талабаларим. 13-20 ёшлик талабаларимнинг ҳаммаси йиғлаётган эди, кўзлари ёшга тўлган эди. Талабаларим ҳаётида бир марта ҳам Ҳазратни кўрмаган, ҳаётида Ҳазратни бир марта ҳам эшитмаган, лекин чин дилдан, чин қалбдан йиғлаётган эдилар.\nНега? Чунки Ҳазратни Аллоҳ яхши кўрар эди. Шу дамда ёдимга\nإذا أحَبَّ اللهُ العبدَ قال لجبريلَ: قد أحبَبْتُ فلانًا فأحِبَّه فيُحِبُّه جبريلُ ثمَّ يُنادي في أهلِ السَّماءِ: إنَّ اللهَ قد أحَبَّ فلانًا فأحِبُّوه فيُحِبُّه أهلُ السَّماءِ ثمَّ يوضَعُ له القَبولُ في الأرضِ. (الحديث)\n«Аллоҳ яхши кўрган кишини фаришталар ҳам яхши кўрар экан, фаришталар яхши кўрган кишини инсонлар ҳам яхши кўрар экан, мусулмонлар ҳам яхши кўрар экан…» деган ҳадис тушди. Талабаларим ҳам яхши кўрар экан… Ё Аллоҳ.\nТалабаларимдан икки ракъат нафл намози ўқиб, Ҳазрат ҳақларига дуо қилишларини сўрадим.\nЁ Аллоҳ, намозларнинг суннатини зўрға ўқийдиган баъзи талабаларим ҳам, ҳамма-ҳаммаси, 30-40 ракъатдан намоз ўқидилар, тинмай дуо қилдилар. Соат жуда кеч бўлса ҳам, намозни тўхтатмадилар.\nЁ Аллоҳ, Аллоҳумма. Ё Раб.\nАллоҳ барчамизга Ўзини севишни, Аллоҳни севганларни севишни, Аллоҳнинг севгисига олиб борадиган амалларни севишни насиб қилсин.\n22:35 / 04.12.2016 2215\n01:59 / 22.01.2018 3223\n15:45 / 07.02.2016 1862\n09:47 / 02.01.2017 840\n15:08 / 24 январь 872


Хоразмда фирибгарлар ушланди\n10:30 / 09.06.2017\nФуқаро Гулчеҳра Ўрозметова (исм-фамилиялар ўзгартирилган) бир гуруҳ шахслар билан тил бириктириб, жиноятга қўл урди, деб ёзади “Ҳуқуқ” газетаси.\nБу кимса Урганч шаҳрида яшовчи фуқаро С.Шариповани Жанубий Корея Республикасига ишлаш учун кетишига ёрдам беришини айтиб, мазкур жараёнда расмийлаштирилиши лозим бўлган ҳужжатларни Тошкент шаҳридаги юқори лавозимларда ишловчи танишлари орқали тўғирлаб беришга ваъда қилади. Эвазига жабрланувчидан 15 минг АҚШ доллари хизмат ҳақи беришини талаб қилади. С.Шарипованинг бунча пуллар аслида нима учун кераклиги борасидаги саволи Г.Ўрозметова томонидан тўқилган турли уйдирма ва ёлғонлар орқали хаспўшланади. Хуллас, у қандай қилиб бўлмасин, пулларни қўлга киритишни мақсад қилади.\nГ.Ўрозметова ўзининг айёрона режасини амалга оширишга ўтади. С.Шарипованинг ишларини тезроқ битказишини айтиб, Тошкент шаҳрига бориб келиш учун 1 млн. 500 минг сўм пул сўрайди. Унинг хатти-ҳаракатларидан шубҳаланган С.Шарипова бу ҳақда ҳуқуқни муҳофаза қилувчи органларга мурожаат қилади. Мазкур ариза бўйича ўтказилган тезкор тадбирда Г.Ўрозметова ушбу пулларни олаётган пайтда СВОЖЖДЛҚК департаментининг Хоразм вилоят бошқармаси ходимлари томонидан ушланди.\nЯна бир ҳолат. “Хоразм ҳудудий электр тармоқлари” Янгибозор туман электр таъминоти бўлимида 2014 йилдан буён назоратчи бўлиб ишлаб келган С.Машарипов ҳам нафсига қул бўлганлардан бири экан.\nУ иш фаолияти давомида фирибгарлик, пора беришга қизиқтириш, ҳужжатларни қалбакилаштириш орқали ноқонуний йўллар билан моддий бойлик орттириш мақсадида бир қатор жиноятларга қўл урганлиги маълум бўлди. Жумладан, тумандаги “Уйғур” қишлоғида яшовчи К.Олимовнинг яшаш уйида электр энергиясидан ноқонуний фойдаланганлиги учун тузилган далолатнома бўйича ҳисобланган 1 млн. 100 минг сўм қарзни йўқ қилиш эвазига 700 минг сўм пул беришни талаб қилиб, ундан ўз хизмат хонасида 200 минг сўм пулни фирибгарлик йўли билан қўлга киритади.\n“Ўрганган кўнгил ўртанса қўймас”, деганларидек С.Машарипов яна ўзини жиноят кўчасига урди. Бу сафар у туманнинг “Бошқирших” қишлоғида яшовчи Қ.Жуманиязовнинг электр энергиясидан бўлган 2 млн. 374 минг сўм қарзини “Хоразм ҳудудий электр тармоқлари” АЖ мансабдор шахслари орқали йўқ қилиб беришга ваъда қилади. Унинг бу сафарги жинояти тегишли органларнинг ўз вақтида кўрган чоралари туфайли амалга ошмади. С.Машарипов мазкур қарздорликни йўқ қилиш эвазига 700 минг сўм пулларни қўлга киритмоқчи бўлган пайтида тезкор ходимлар томонидан ушланди.\nҲар иккала ҳолатда ҳам жиноят иши қўзғатилиб, жиноятчиларга нисбатан суд ҳукми билан тегишли жазо тайинланди.


Ишлаб чиқаришдаги касб касалликлари ва шикастланишларда шошилинч тиббий ёрдам » Xayot faoliyati xavfsizligi, fuqaro muhofazasi » Referat » Referat | Haqida\nAsosiy / ReferatXayot faoliyati xavfsizligi, fuqaro muhofazasi Ишлаб чиқаришдаги касб касалликлари ва шикастланишларда шошилинч тиббий ёрдам\nИшлаб чиқаришдаги касб касалликлари ва шикастланишларда шошилинч тиббий ёрдам\nFayl hajmi 115,15 kB\n1.\tҚон томирларидан қон кетиши сабаблари, турлари, вақтинча тўхтатиш усуллари.\n2.\tСуякларнинг синиши ва уларда шошилинч тиббий ёрдам.\n3.\tДесмургия, транспорт иммобилизацияси.\n4.\tУзоқ вақт эзилиш синдроми ва уларда шошилинч тиббий ёрдам.\nҚон томирларидан қон кетиши сабаблари, турлари, вақтинча тўхтатиш усуллари.\nҚон томир бутунлигининг бузилиб, қонни қон томиридан ташқарига чиқишига қон кетиш дейилади. Қон кетиш турли шикастланишларда, йирингли жараёнларда, қон босими ошганда (гипертония касаллиги), нурланиш (радиоактив рентген нурлари) таъсирида оғриган беморларда, қон ивиши пасайган касалликларда вужудга келиши мумкин.\nҚон кетиши бирламчи, яъни шикастланган заҳоти, ёки иккиламчи, яъни қон кетиши тўхтагандан бир мунча вақт ўтгач, бўлиши мумкин. Қайси қон томир зараланганлигига қараб қон кетишлар қуйидагиларга фарқланилади:\nАртериал қон кетиши - анча хавфли бўлиб, қон отилиб чиқади, ранги оч қизил рангда бўлади. (кислородга тўйинган қон)\nВенадан қон кетиши-оқиб чиқаётган қоннинг ранги тўқ қизил рангда бўлади. Юракка яқин жойлашган веналарнинг шикастланиши ҳаёт учун хавфли ҳисобланади (бўйин, юқориги ва пастки ковак веналар ўмров ости венаси). Бу вақтда ҳаёт учун ниҳоят хатарли бўлган ҳаво эмболияси бўлиши мумкин.\nОдатда венадан қон кетишини, йирик веналарни ҳисобга олмаганда оёқ ёки қўлни юқори кўтариш ёки сиқиб боғлаб кўйиш билан тўхтатиш мумкин.\nКапилляр қон кетиши-бу аралаш қоннинг кетиши бўлиб, майда артерия ва веналардан қон кетади, бунда жароҳат юзаси қон бўлади. Бундай қон кетишни оддий боғлаш, сиқиб боғлаб қўйиш билан тўхтатиш ёки эса ўз-ўзидан тўхташи мумкин.\nПаренхиматозли қон кетиш-бунда паренхиматоз органлар бўлган жигар, талоқ, буйрак ва бошқалардан қон кетиш тушунилади. Бу хавфли қон кетиш бўлиб, уни аниқлаш ва тўхтатиш анчагина қийин.Одатда уни тўхтатиш учун биологик усуллардан фойдаланилади (мускул, фасция- кўчириб ўтиш), тикиб қўйиш, баъзан талоқ ёки буйракни олиб ташланади. Қон қаерга қуйилишига қараб, ички ва ташқи қон кетишга бўлинади.\nТашқи қон кетишда қон теридаги жароҳат орқали ташқарига ажралади. Ички қон кетишда қон тўқималарига, аъзоларига ёки бўшлиқларга қуйилади ва махсус номлар билан аталади: гемоторакс кўкрак бўшлиғига қон қуйилиши; гемортроз-бўғим оралиғига қон қуйилиши ; гемотома- тўқима оралиғига йиғилган қон.\nБаъзан ички ва ташқи қон кетиши бирга кузатилиб, аралаш қон кетиши дейилади. Йўқотилган қоннинг ҳажмига кўра қон кетишлар хам миқдорда 500мл гача, ўрта даражада-1000мл гача, катта микдорда-1500мл гача ва ўта катта микдорда-1500млдан юқори, қон кетишлар деб аталади. Қон кетиши маҳаллий ва умумий белгилар билан характерланади: Ташқи қон кетиш белгилари асосан шикастланиш оғир-енгиллигига, шикастланган томирнинг катта кичиклигига ва қон кетиш характерига беморни қон йўқотиш даражасига боғлиқ. Ички қон кетишнинг асосий умумий белгилари бўлиб, улар тери ва шиллиқ қаватларнинг рангсизланиши, ташналик, терининг қуруқ бўлиши, пульс секинлашиб сустлашиши, артериал босимни пасайиши, қонда гемоглобин миқдорини камайиши, нафас олишни тезланиши, оёқ-қўлларни музлаши, мадорсизлик, умумий дармонсизлик, кўнгил айниш, қулоқ шанғиллаши, эснаш, уйқучанлик, ҳаллослаш, ҳушдан кетиш, оғир ҳолларда талвасага тушиш ва ўлим.\nҚон кетиш натижасида томирлардаги қон миқдорини кескин камайиши қон босимини тушиб кетиши ва бош мияга қон ва кислороднинг етишмаслиги сабабли ўлим бўлиши мумкин. Одам 2,5 л қон (ҳамма қонннинг ярми) йўқотса, бу ўткир қон йўқотиш деб аталиб, ўлим билан баробар. Лекин беморнинг ёши ва жинсига, юрак қон томирлар системасининг ҳолатига, қон кетиш тезлиги ва характерига қараб, бундан камроқ қон йўқотганда ҳам ўлиш мумкин.\nБолалар ва кексайган беморларда қон йўқотиш оғир кечади. Аёлларда организм физиологик жиҳатдан қон йўқотишга ўрганганлиги туфайли, қон йўқотиш енгил ўтади.\nҚон кетишини тўхтатиш усуллари.\n1.\tҚон кетишини вақтинчалик тўхтатиш усуллари:\nА) сиқиб боғлаб қўйиш\nҚон оқаётган юзага стерил дока ёйилиб, устидан пахта қўйилади ва сиқиб боғлаб қуйилади. Бунинг учун шахсий бойлов пакети жуда қулай.\nБ) оёқ ёки қўлни кўтариб қуйиш усули кўпинча веноз қон кетишда қўлланилади.\nВ) оёқ ёки қўлни максимал даражада букилиши. Бу усул жароҳат оёқ ёки қўлни асосида жойлашиб, жгут билан боғлаш мумкин бўлмаган ҳолларда қўлланилади.\nГ) бармоқ билан босиб туриш усули.\nБошдаги жароҳатлардан қон кетганда чакка артериясини босилади; юз атрофидан қон кетишда ташқи жағ артериясини пастги жағга, унинг бурчаги билан даҳан ўртасидаги юзага босилади; уйқу артериясини тўш- ўмров сўрғичсимон мускулнинг ички қирраси бўйлаб, бўйин умуртқаларининг кўндаланг ўсиғига босилади: елка артерияси икки бошли мускулнинг ички қирраси бўйлаб, елка суягига босилади: ўмров ости артерияси 1- қовурғага ўмров суяги устидан босилади: сон артерияси чов соҳасида сон суягига босилади.\nД) Жгут ёки бурагич ёрдамида тўхтатиш усули.\nҚон оқаётган жойдан юқорироқга қуйилади. Бу усул кўпроқ артериядан қон кетганда кўлланилади. Жгут билан боғлаш-йирик тери ости веналаридан қон кетганда ҳам кўлланилиши мумкин. Бунда жгут қон оқаётган жойдан пастроқга қўйилади.\nҚон кетишнинг бутунлай тўхтатиш усуллари.\nҚон оқишини бутунлай тўхтатиш касалхоналарда врач томонидан амалга оширилади ва қуйидаги усулларда бажарилади:\nА) Механик усул-капиляр ва кичик қон томирлардан қон кетиш сиқиб боғлаш, кўтариб туриш усуллари билан бутунлай тўхтатиш мумкин.\nПаренхиматоз органлардан қон кетишларда тампонада қилинади: жароҳатланган жағ оралиғига неча қаватланган узун дока киргизилади. Бундай усул бурундан, киндик ва бошка органлардан яъни қонаётган томир кўринмаган ҳолларда қўлланилган. Тампон 48-соатдан кейин наркоз остида олиб ташланади. Агар тампон яхши олинмаса 3 % ли водород пероксид эритмаси билан ивитилади.\nТомирларни лигатура қуйиш ( ип билан боғлаб қўйиш), тикиб қўйиш, зарарланган томирни сунъий томир билан алмаштириш усуллари ҳам яхши натижа беради.\nБ) физикавий усул-қон кетишини совуқ (муз халтаси) ёки иссиқ ёрдамида тўхтатиш энг яхши физикавий усул-юқори частотали токдан фойдаланиш - электрокоагуляция (электрпичоги)\nФизикавий усул паст ҳароратда оқсилларни коагуляция қилиниши натижасида тромб ҳосил бўлиш хусусиятларига асосланган.\nВ) Кимёвий усул—моддаларни қон томирларини торайтириш ва қон ивишини тезлатиш хусусиятига асосланган. Томирларни торайтирувчи препаратларга 0,1% ли адреналин, Норадреналин эритмаси, вазопрессин стиптицин моддалари киради.\nҚоннинг ивишини тезлатувчи препаратларга 10% ли СаСl (вена орасига юборилади), 5-10 % натрий хлор, 40% ли глюкоза витамин С билан (вена орасига), мускул орасига викасол, 3% ли водород пероксиди шимдирилган тампон киради.\nГ) Биологик усул-қон кетишини шу жойнинг ўзида тўхтатиш ва бутун организмга таъсир этиб, тўхтатиш усулларига бўлинади. Биринчи усулда қуйидагилар қўлланилади: гемостатик губка, тромбин, гемостатик пахта, фибрин клёнкаси, биологик антисептик тампон. Иккинчи усул-қон, плазма ва қон ўрнини босувчиларни қўйишдан иборат.\nБолаларда қон оқишини тўхтатиш усуллари худди катталарникига ўхшаш бўлиб, жгут билан боғланган вақти 45 минут ёки 1 соатдан ошмаслиги керак.\nСинишнинг турлари ва аломатлари.\nТашқи механик таъсир натижасида суяклар бутунлигининг бузилишига – суякларнинг синиши дейилади. Синишлар травматик (шикастланиш натижасида) ва патологик ўсмаси натижасида бўлади. Деярли ҳар бир синиш мускулларни, нерв стволларини, қон томирларини ва кўпинча ички органларни зарарланиши билан кечади.\n1.\tСиниш текислигини суякнинг узунлик ўқига бўлган йўналишига қараб, синишлар бўлади.\na)\tКўндалангига синиш, қийшиқ синиш, винтсимон синиш, узунасига, бўлакли (майдаланиб)\n2.\tЖойлашган жойига кўра:\na)\tЭпифизар синиш – cиниш чизиғисуякнинг эпифиз қисмидан ўтган бўлиб, бундай синишнинг битиши қийин бўлади. Эпифизар синиш бўғим чиқиши билан кечади(синиб-чиқиш).Синиш чизиғи бўғим ичидан ўтганлиги сабабли битиши қийин бўлади.\nb)\tМетафизар синиш- синиш чизиғи суякнинг ғоваксимон қисмидан ўтган бўлади.Марказий ва периферик бўлакнинг силжиши билан кечади.\nc)\tДиафизар синиш – синиш чизиғи диафиз соҳасидан ўтган бўлади.\n3.\tСинишлар тўлиқ ва тўлиқмас бўлиши мумкин.\na)\tАгар синиш чизиғи бутун суяк бўйлаб ўтган бўлса,тўлиқ синиш дейилади.\nb)\tАгар суякнинг фақат бир қисми зарарланиб,бўлаклар силжимаса, тўлиқмас синиш дейилади.\nСуяклар синишининг қайси тури бўлишидан қатъий назар,уларни 2та катта турга бўламиз: очиқ ва ёпиқ синишлар.Агар суяклар синиши тери бутунлигини бузилиши билан бирга рўй берса, бундай синиш очиқ синиш дейилади.Агар тери бутунлиги бузилмаса, унда ёпиқ синиш дейилади. Бундан ташқари синишлар бўлаклари ажраган ва ажрамаган синишларга бўлинади. Баъзан синган бўлакларнинг иккиламчи ажраб кетиши кузатилади.Бунинг асосий сабаби шикастланганларни нотўғри транспортировка қилишдир.\nМаҳаллий белгилар – оғриқ, суяк бўлакларининг силжиши ҳисобига шу соҳада деформация кузатилади. Соғлом томон билан зарарланган соҳа солиштирилганда, бу белги аниқ кўринади. Зарарланган соҳа функциясини бузилиши синган соҳада ҳаракат, яъни патологик ҳаракатни пайдо бўлиши кузатилади. Синган соҳани соғлом соҳага нисбатан калталаниши, синган соҳа пайпаслаб кўрилганда, шу соҳада ғирчиллаш(крепитация) эшитилади.\nУмумий белгилар – кучли оғриқ ҳисобига шок белгилари ривожланиши мумкин, жароҳатланган тўқимада ҳосил бўлган заҳарли моддалар қонга сўрилиб, буйрак функциясининг бузилиши, тана ҳароратининг кўтарилиши кузатилади. Рентгенологик белгиларига кўра ташҳис қўйилади.\n1.\tСуяк бўлакларининг нерв толаларини зарарланиши натижасида шок ва фалажланиш ривожланади.\n2.\tСуяк бўлаклари қон томирларини зарарлаб, ташқи қон кетиш,тўқима ичи қон қуйилиши,анемия ривожланиши мумкин.\n3.\tСинган соҳада инфекция қўшилиб, шу соҳада флегмона, остеомиелит, сепсис ривожланиши мумкин.\n4.\tХаёт учун зарур органларни зарарланиши (мия, ўпка, жигар).\n5.\tЁғли эмболия.\nСинишларда биринчи тиббий ёрдам.\nСинишларда биринчи тиббий ёрдам кўрсатишдан мақсад:\nшикастланиш натижасида рўй бериши мумкин бўлган оғир ҳолатларнинг олдини олиш (шикастланиш шоки, йирик қон томирлари ва нервларни, юмшок тўқималарни зарарланиши);\n- очиқ синишларда жароҳатга иккиламчи инфекция тушишини олдини олиш, қон кетишини олдини олиш;\n- суякнинг синган бўлакларини бири-бирига нисбатан меъёрида туриши ва тинч туришини таъминлаш;\nЁпиқ синишларда ҳаёт учун хавфли қон кетиш ва жароҳат инфекцияси каби ҳолатлар кам бўлади, шунинг учун биринчи тиббий ёрдам тахтакач (шина) ёки қўл остидаги воситалар ёрдамида иммобилизация қилинади. Агар ёпиқ синиш шикастланиш шоки билан асоратланган бўлса, оддий шокка қарши чоралар қилинади: иситиб ўраб қўйиш, шприц-тюбик ёрдамида наркотик моддалардан инъекция қилиш, иссиқ чой ичириш ва х.к.\nТахтакач қўйишдаги асосий қоидалар:\n1.\tТахтакач қўйилаётган жойга мос қилиб, 2 та бўғимни қамраб олиши керак – шикастланган жойнинг юқорисидан ва пастидан; елка ва сон суяклари синганда 3так бўғимни қамраб олиши керак.\n2.\tТахтакачлар етарли даражада мустаҳкам, иложи борича юмшоқ ва уларни қўйишда қулай бўлиши керак.\n3.\tТахтакачни ўлчами соғ томондан ёки ёрдам кўрсатувчининг ўлчами бўйича ёки синган соҳани сантиметрли лента ёрдамида ўлчаб олинади.\n4.\tТахтакачлар кийим устидан оёк–кийим устидан куйилади, суяклар туртиб чиккан жойларга, ботмаслиги учун пахта куйилади.\n5.\tТахтакачни маҳкамлаш юмшоқ бинтлар ёрдамида чеккадан марказга қараб, эҳтиётлик билан қилинади.\n6.\tТахтакач қўйиб бўлингач, шикастланганни ўраб қўйиш керак.\n7.\tТахтакачлар функционал жиҳатдан қулай ҳолатда қўйилади (қўллар учун елка бўғимидан ёйилган ва тирсак бўғимидан 90 * букилган ҳолатда; оёқлар учун чаноқ сон бўғимида ёйилган ва тизза бўғимидан бир оз букилган, товон болдирга перпендикуляр ҳолатда).\nВактинчалик иммобилизация қилиш учун қўл остида бўлган материаллардан фойдаланиш мумкин (ёғочлар, тахталар, тунука, чўплар).\nБаъзан ҳеч нарса топмаганда, қўлларни танага, оёқларни бир – бирига боғлаб қўйиш мумкин.\nОчиқ синишларда биринчи тиббий ёрдам кўрсатиш қон оқишни тўхтатишдан бошланади, жароҳатга асептик боғлам қўйилади ва тахтакачни жгутни бўшатиш ёки бошқа жойга кўчириш мумкин бўлиши учун.\nБолаларда суякларнинг синиши ва уларни даволаш хусусиятлари\nБолалар суяги эластик бўлганлиги суяк усти пардасининг мустахкамлиги ва ўсиш зонасини бўлишлиги сабабли синишлар ўзига хос булган хусусиятларга эга. Кўпинча болаларда суяк усти пардаси остида синиш (суяк усти пардаси бутун қолади), яъни «яшил новда» типидаги синиш, чала синиш, эпифизиолиз учрайди.\nЧала синиш қийшиқроқ суякларнинг диафиз соҳасида учрайди (билак ва тирсак суяклари). Бунда суякнинг қавариб чиққан томони синиб, ботиқ томони нормал ҳолатда қолади.\nЭпифизиолиз синиш чизиғи ўсиш зонасидан ўтган бўлса, эпифизиолиз дейилади.\nДаволаш. Болаларда суякларнинг синиши консерватив усулда даволанади. Маҳкамловчи боғламлар қўйилади. Гипс лонгетлари ёрдамида иммобилизация қилинади. Болаларнинг ёши, синган жойи ва синиш характерига кўра уни даволашда чўзиш усули қўлланиши мумкин (лейкопластирли ёки суякни тортиш).\nСуякни тортиш 5-7 ёшдан ошган болаларга, лейкопластирли чўзиш 3 ёшгача булган болаларга қўлланилади.Оператив даволаш бир неча марта ёпик репозиция ёрдам бермаганда қўлланилади.\nБўғимларнинг чиқиши, турлари ва белгилари.\nБўғим юзаларини бир-бирига нисбатан нотғгри туриши ва улардан бирининг капсулани ёриб чиқишига айтилади. Бўғимларнинг чиқиши уларни тез жойига қўйиб, даволашни талаб қилади. Бўғимларнинг чиқиши тўлиқ ва тўлиқмас бўлиши мумкин. Агар бўғим юзалари бир-бирига тегиб турмаса, тўлиқ чиқиш дейилади, агар қисман тегиб турса, тўлиқмас чиқиш дейилади. Кўпинча бўғимларнинг чиқиши шикастланиш натижасида (90%), баъзан патологик чиқишлар кўринишида учрайди (бўғимларнинг ўраб турган тўқималарнинг патологик ўзгаришлари туфайли). Баъзан туғма чиқишлар учрайди, у ёки бу бўғимнинг яхши ривожланмаганлиги туфайли бўлиши мумкин. Масалан: сон суякнинг туғма чиқиши.\tБўғимларнинг чиқишида 2та омил иштирок этади: ташқи кучнинг таъсири ва мускулларнинг қисқариши. Бўғимларнинг чиқишида бўғим капсуласи йиртилади, бўғимни ўраб ва мустаҳкамлаб турган бойламлар, мускуллар ва пайлар узилади. Кўпинча елка бўғими (55%), сўнг тирсак бўғимлари (25%) чиқиши мумкин. Бўғимлар чиқишининг белгилари:бўғим функциясининг бузилиши;у ёки бу бўғимнинг шикастланишга хос бўлган оёқ ёки қўлнинг мажбурий ҳолати. М: елка бўғимининг чиқишида шикастланган қўлини тирсак бўғимида букиб, танадан узоқлашган ҳолатда;оғриқ оёқ ёки қўлни ҳолатини ўзгартирганда кучаяди.бўғимнинг шаклини ўзгариши; ёрдамчи симптомлар (оёқ ёки қўлни шишиши, сезувчанлик ва ҳаракатни бузилиши);\nБиринчи тиббий ёрдам кўрсатиш. Шикастланган оёқ ёки қўлни иммобилизация қилиш (стандарт шиналар, қўл остидаги воситалар ёки маҳкам қилиб боғлаш билан) бу вақтда бўғимларни тўғрилаб қўйиш мумкин эмас, чунки:бўғимлар чиққанлигини ҳамма вақт ҳам аниқлаб бўлмайди.оғриқсизлантирмасдан туриб, бўғимларни тўғирлаш шокка олиб келади.бўғимларни тўғирлаш врачнинг муолажаси.\nИммобилизациядан ташқари оғриқсизлантирувчи воситалар берила-ди, бўғимга муз халтаси қўйилади. Агар очиқ чиқишлар бўлса, аввал жароҳатга асептик боғлам қўйиб, кейин иммобилизация қилинади .Бўғимларни тўғрилаш тиббий муассасаларда врачлар томонидан амалга оширилади. Тўғирлашдан олдин оғриқсизлантирилади – 40-50мм 1%ли новокаин эритмаси бўҳим бўшлиғига юборилади, 1-2мл 2%ли промедол 30 минут олдин м/о ёки т/о юборилади. Бўғимларни тўғирлашни Кохер, Джанелидзе, Гиппократ усуллари мавжуд. Бўғимлар тўғирлангандан кейин тинч ҳолат яратиш ва қайтатдан чиқишни олдини олиш мақсадида иммобилизация қилинади. Қўл косинка билан маҳкам осиб қўйилади, шина ёки гипсли лонгет қўйилади. (7-10 кунга).\nОёқдаги бўғимлар тўғирлангач, шина ёки гипсли лонгета ёрдамида иммобилизация қилиниб, 15-30 кунга ётган ҳолат тавсия қилинади. Иммобилизациянинг қайси тури бўлишидан қатъий назар, массаж (уқалаш), даволаш гимнастикаси, физиотерапия муолажалари қилинади.\nАсосий тушунча. Иммобилизация – деб, тана қисмлари шикастланганда шикастланиш соҳасига тинч ҳолат яратиб бериш ёки ҳаракатни камайти ришга айтилади.\nТранспорт иммобилизацияси – шикастланганларни стационарга эвакуация қилиш вақтидаги иммобилизацияси.\nШикастланганларни стационарга ётқизилгач, вақтинчалик бўлган транспорт иммобилизациясини даволаш ёки доимий иммобилизация билан алмаштирилади.\nТранспорт иммобилизацияси шикастланиш рўй берган жойда қилинади. Суяклари синган шикастланганларни иммобилизациясиз кўтариш ёки кўчириш мумкин эмас, чунки бундай ҳолат синган суяк бўлакларини силжиб, нерв ва йирик қон томирларни зарарланиш, инфекцияни тез тарқалишига олиб келади.\nИммобилизация қилиш учун тахтакач ва қўл остидаги материаллар қўлланилади. Транспорт иммобилизацияси учун махсус стандарт тахтакачлар ишлатилади. Стандарт транспорт тахтакачлари маҳкамловчи ва чўзиш билан маҳкамловчи тахтакачларга бўлинади. Маҳкамловчи тахтакачлар кўпроқ ишлатилади. Буларга фанерли, картонли, симли нарвонсимон тахтакачлар киради. Чўзиш билан маҳкамловчиларга Дитерихс тахтакачи киради.\nФанерли тахтакачлар юпқа фанердан тайёрланиб, қўл ва оёқларни иммобилизация қилиш учун ишлатилади.\nСимли нарвонсимон Крамер тахтакачлари иккита ўлчамда чиқарилади- 110х10см ва 60х10см. Улар нарвонга ўхшаш, енгил ва мустаҳкам, турли шаклга келтириш мумкин. Уни биринчи тиббий ёрдам кўрсатишда кенг кўламда қўлланса бўлади.\nДитерихс тахтакачи рус хирурги М.М.Дитерихс томонидан яратилган. У сон суяги ва чаноқ-сон бўғими синганда иммобилизация қилиш учун ишлатилади.\nСтандарт тахтакачлар бўлмаганда қўл остидаги материаллардан тахтакач сифатида фойдаланиш мумкин. Баъзан аутоиммобилизация ҳам қилиш мумкин: қўлни танага, синган оёқни соғ оёққа боғлаб қўйиш мумкин.\nҚўллар шикастланганда транспорт иммобилизацияси. Елка суягининг юқори 1/3 қисми синганда қўлни тирсак бўғимида тўғри бурчак ҳосил қилиб букланади. Тана шикастланган томонга энгашади, шу томондаги қўлтиқ остига пахта-докали ёстиқча қўйилади ва бинт ёрдамида кўкрак қафасига маҳкамлаб қўйилади. Шу ҳолатда билак косинкага осиб қўйилади, елка танага маҳкамлаб қўйилади.\nЕлка суягининг ўрта қисми синганда симли нарвонсимон тахтакач ёрдамида иммобилизация қилинади. Тахтакачни пахта билан қоплаб олинади, бунда тахтакач елка ва тирсак бўғимига маҳкамланади. Авв Аввал елка ва билак ўлчаб олинади ва тўғри бурчак остида букланади, иккинчи томони орқада букланади. Қўлтиққа ёстиқча қўйилиб, маҳкамланади. Синган қўлни букланган тахтакачга жойлаштирилиб, маҳкамланади, тахтакачни эса танага бинтлаб қўйилади.\nЕлка суягининг пастки 1/3 қисми синганда тахтакачни кафт-бармоқ бўғимларигача етадиган қилиб букланади ва елканинг елканинг ўрта қисми синганда қўйиладиган ҳолда иммобилизация қилинади.\nБилак суяги синганда симли нарвонсимон ва тўрсимон тахтакачлар қўлланилади. Тахтакачни елка суягининг ўртасидан кафт-бармоқ бўғимларигача қўлнинг ташқи томонидан қўйилади. Тирсак бўғими тўғри бурчак остида букланган бўлади, кафт очилган, қоринга яқинлаштирилган бўлади. Кафтгақаттиқ ёстиқча қўйилиб, тахтакач қўл билан маҳкамланади ва билак косинкага осиб қўйилади. Фанерли тахтакач қўлланилганда унга пахта қўйилади.\nБилак-панжа бўғими ва бармоқлар синганда симли нарвонсимон ва тўрсимон тахтакачлардан фойдаланилади. Тахтакачни аввал пахта билан ўралиб, кафт томондан бармоқларнинг учидан то тирсаккача қўйилади. Оғирроқ шикастланганда қўшимча тахтакач орқа томондан ҳам қўйилади, кафтга қаттиқ валик қўйиб, тахтакачни қўлга маҳкамланади. Бармоқларнинг учи қон айланишини кузатиб туриш мақсадида очиқ қолдирилади.\nОёқлар шикастланганда транспорт иммобилизацияси.Сон суяги синганда чаноқ-сон, тизза ва болдир-товон бўғими иммобилизация қилинади. Бунинг учун стандарт Дитерихс тахтакачи қўлланилади. Бунда иммобилизациядан ташқари оёқни чўзиш ҳам мумкин.\nТахтакач узунлиги 1,71 ва 1,46м, кенглиги 8см бўлган 2 та ҳаракатланади ган планкадан иборат. Узун планкани соннинг ташқи юзасидан қўлтиқ ости соҳасигача, қисқа планкани ички томондан оралиққача қўйилади. Планкалар ҳаракатчан бўлганлиги учун бемонинг бўйига қараб ўзгартириш мумкин. Планканинг дистал қисмлари кўндаланг ёғоч билан бириктилган. Товонга бинт билан таглик маҳкамланган бўлиб, унга бурама(закрутка) ипи бириктирилган. Иккала планка бинт ёрдамида танага оёққа ва бир-бири билан маҳкамланади. Оёқни чўзиш бурама ипи ёрдамида амалга оширилади.\nСон суяги синганда нарвонсимон тахтакачлардан ҳам фойдаланиш мумкин.\nСтандарт тахтакачлар бўлмаган ҳолларда қўл остидаги материаллардан фойдаланиш мумкин(ёғоч, тахта, чанғи ва бошқалар) ёки аутоиммобилизация қилинади, яъни синган оёқни соғ оёққа боғланади.\nБолдир суяги синганда стандарт симли нарвонсимон тахтакачлардан фойдаланилади. Тахтакач болдирга мосланади, пахта ёки бирор юмшоқ материал билан қопланади, оёқнинг орқа томонидан думба бўғимигача олиб борилади, ён томонидан қўшимча 2 та фанерли тахтакачлар қўйилади. Тахтакач, тизза ва болдир-товон бўғимини қоплаши керак. Тахтакачни оёққа бинт билан боғлаб қўйилади.\nУмуртқа поғонаси шикастланганда иммобилизация қилиш. Бундай шикастланганларни эҳтиётлик илан қаттиқ тахтали замбилларга орқаси билан ёткизилади. Тахта юўлмаса, оддий замбилларга қорин билан ёткизилиб, боши ва елкалари тагига ёстиқча қўйилади.\nУмуртқа поғонасининг бўйин қисми шикастланганда пахта-докадан тайёрланган боғлам ёки Еланский тахтакачи қўйилади. Бу тахтакач фанердан тайёрланган бўлиб, бир-бири билан бириктирилган иккита створкадан иборат. Очилган ҳолатда бош ва тананинг контурини эслатади, энса соҳасида чуқурчаси бор. Атрофига пахтадан ёстиқчалар қўйилади. Тахтакач қўллаш вақтида пахта билан тўлдирилиб, тасмалар ёрдамида тана ва елкага маҳкамлаб қўйилади. Тахтакач бўлмаганда шикастланганларни замбилга орқаси билан ёткизилиб, бўйиннинг тагига ёстиқ қўйилади.\nЧаноқ суяги шикастланганда иммобилизация қилиш. Қаттиқ замбилларга орқаси билан ётизилади, тизза ва чаноқ-сон бўғимлари ярим букилган ҳолатда, оёқлари ён томонларга бир мунча керилган ҳолатда бўлади. Тизза остига ёстиқча қўйилади.\nДесмургия тушунчаси. Десмургия ( грекча “desmos”-боғ, боғлаш ва “ergan”-иш) – боғлам қўйиш тўғрисидаги таълимот. Турли шикастланишлар ва касалликларда маҳорат билан тўғри боғлам қўйиш тиббиётда вужудга келган қадимий кўникмаларданбири ҳисобланади.\nБоғлаш (боғлам қўйиш) жароҳат ва терининг касалланган жойларини ташқи муҳит таъсиридан ҳимоя қилиш ва қон тўхтатиш ва шикастланган жойни иммобилизация қилиш мақсадида қўлланиладиган мустаҳкамлаш усули ҳисобланади.\nБоғлам қўйиш икки қисмдан ташкил топган : жароҳатга даволаш мақ садида қўйиладиган материалдан ва мустаҳкамловчи боғлов материалидан.\nМустаҳкамловчи боғлов сифатида докали, лентасимон бинт ишлатилади.\nБинтлардан ташқари боғламларни мустаҳкамлаш учун клей (клеол, коллодий, резина клейи ва бошқалар), лейкопластир, ип газламадан тайёрланган учбурчак рўмоллар(косинка) ишлатилади.\nАсосий боғлов матариаллари докали бинтлар бўлиб, ўлчамлари турлича бўлади: 5смХ5см, 10смХ5см, 14смХ7см, 16смХ10см. Бинт бош қисми (ўралган)дан ва бўш тарафидан(учидан) ташкил топган.\nБинтли боғламларнинг турлари: циркуляр – бинтнинг йўллари (турлари) бир-бирини тўлиқ беркитади; спирал – бинтнинг ҳар бир тури олдингисини ½ ёки 2/3 қисмини беркитади; крестсимон, саккизсимон, бошоқсимон – бинтнинг турлари бир-бирини кўндалангига ёки қийшиқроқ кесади. Болдир ва билакка боғлам қўйишда спирал боғламнинг турлари нотекис жойлашади. Шунинг учун ҳар бир турдан кейин бинтни айлантириб олинади. Айлантирилиб олинган жой тўғри чизиқда жойлашиши керак.\nКафт ва бармоқларни боғлаш учун 5 см., бош, елка ва билакни боғлаш учун 7-9см., тана ва сонни боғлаш учун эса 8-20см. кенгликдаги бинтлар қўлланилади. Боғлам қўйишдаги умумий қоидалар:\n1.\tБеморга қулай шароит берилади.\n2.\tБоғлам қўйиладиган жой физиологик жиҳатдан қулай ҳолатга келтириб олинади.\n3.\tБемор тинч туриши, боғланадиган жой мушаклари бўшашган бўлиши керак.\n4.\tБоғлам тугатилгач, бемор боғлам қўйишда қандай ҳолда бўлса, шундай қолиши керак.\n5.\tБармоқлар узатилган, кафт очилган, тирсак букилган, елка бўғими қўлни танадан бир мунча четлатган ҳолда, чаноқ-сон ва тизза бўғимлари оёқ узатилган ҳолда бўлиши керак.\n6.\tЁрдам кўрсатилаётганда беморнинг юзини кузатиб бориш керак.\n7.\tБинтнинг бош қисми ўнг қўлда, учи чап қўлда бўлиши керак.\nШахсий боғлов халтаси. Оммавий шакстланиш рўй берган шароитларда жароҳатга дастлабки боғламни қўйишда шахсий боғлов халтасидан фойдаланилади. У иккита стерил, ўлчами 15х15 см. бўлган пахта-докали ёстиқчадан ва унга бириктирилган кенглиги 7-10 см. стерил бинтдан иборат. Бинтнинг бир томони 1 та ёстиқчага бириктирилган бўлиб, иккинчи ёстиқча бинт бўйлаб ҳаракатлантирилади. Бинт ёстиқчалар билан биррга пергамент қоғозга жойлаштирилиб, резинали материал билан четлари ёпиштирилган.\nШахсий бойлов халтасини қўллаш қоидаси:\n1.\tРезинали материал қаватини кесилган жойидан очилиб, олиб ташланади.\n2.\tҚоғозли қаватдаги тўғноғич олинади.\n3.\tЧап қўл билан бинтнинг учини ушлаб, бинтнинг бош қисми очилади.\n4.\tЎнг қўл билан бинтнинг бош қисмини ушлаб халтача очилади.\n5.\tЁстиқчаларнинг рангли ип билан тикилган томонигагина қўл билан тегиш мумкин, ёстиқчани керакли масофага суртиш мумкин.\n6.\tЁстиқчаларни жароҳатга қўйиб, бинт билан боғланади, бинтнинг охири тўғноғич билан мустаҳкамланади.\nЦиркуляр боғлам – цилиндрик юзаларга қўйилади. Бундан бинтнинг ҳар бир тури олдингисини тўлиқ ёпади.\nСпиралсимон боғлам – цилиндрик ва конуссимон юзаларга қўйилади. Маҳкамловчи турдан кейин ҳар бир кейинги тур олдингисини ½ ёки 2/3 қисмини ёпиши керак. Конуссимон юзаларга боғлам қўйилганда бинтни бир марта айлантириб олинади.\nЎрмаловчи боғлам – жароҳат майдони катта бўлган ҳолларда бойлов материалини маҳкамлаш учун қўйилади. Маҳкамловчи циркуляр турдан кейин турлар орасида бинт кенглигида бўшлиқ қолдириб боғланади.\nБошоқсимон боғлам – елка бўғимига, қўлтиқ соҳасига, ўмровга, чаноқ-сон бўғимига қўйилади.\nҚайталама боғлам – қўл ёки оёқнинг ампутациясидан кейин культяга қўйилади. Дастлаб циркуляр тур билан маҳкамланади, кейин олдидан орқага қараб букиб, циркуляр тур билан мустаҳкамланади.\nТошбақасимон боғлам – тирсак ва тизза бўғимларига ярим букланган ҳолатда қўйилади.\nБошга қўйиладиган боғламлар.\nКўзга боғлам қўйиш – ўнг кўзни боғлаганда бинтни ўнг қўлда ушлаб, чапдан ўнгга қараб боғланади. Маҳкамловчи тур пешона орқали айланма горизонтал йўл билан боғланади. Кейин орқадан энсага туширилади, қулоқ остидан чакка орқали қийшайтириб, касал кўзни беркитилади. Бинтнинг қийшайган тури айланма тур билан маҳкамланади ва яна қайилтириб, олдинги турдан юқорироқ қилиб қўйилади. Айланма ва қайилган турларини кетма-кет қўйиб, кўзни беркитилади. Чап кўзни боғлаш учун бинтни чап қўлда ушлаб, ўнгдан чапга йўналтирилади.\n“Чепец”- бошнинг тепа қисми жароҳатланганда қўйилади. Бунда дастлаб бошнинг тепа-чакка қисмларидан туширилган, асосий боғламни маҳкамлаш учун ишлатиладиган ёрдамчи бинт қўйилади. Маҳкамловчи боғламдан кейин асосий тур ўнг чакка соҳасида ёрдамчи бинт тагидан айлантириб, пешона орқали қарама-қарши томонга ўтказилади ва ёрдамчи бинт тагидан айлантириб, энса орқали дастлабки ҳолатга қайтилади. Ва яна ёрдамчи бинт атрофида айлантириб, олдинги турдан юқорироқдан янги тур бошланади. Шу тарзда давом эттирилиб, бошнинг ҳамма қисми ёпилади. Кейин асосий бинт айланма тур билан ёрдамчи бинтга маҳкамланади. Ёрдамчи бинтнинг учлари ияк остида боғлаб қўйилади.\n“Узангисимон боғлам ”- бу боғлам пастки жағни ушлаб туради. Айланма маҳкамловчи турдан кейин бўйиннинг орқа ва ён томонларидан ияк соҳасига ўтилади ва чап лунж орқали юқорига кўтарилади. Чап лунждан чакка ва бошнинг тепа қисмига ўтилади, пастки ияк соғасига туширилади. Зарур вақтларда ияк тўлиқ ёпилади ва бир неча марта ияк орқали айланма тур қилинади.\n“Энса ва бўйинга крестсимон ёки саккизсимон боғлам”- Айланма тур билан бинт маҳкамланади. Кейин чап қулоқорқасидан қийшиқ йўналишда пастга туширилади, бўйиннинг пастки қисмига бўйин олдига ўтилади ва бўйиннинг орқа томонидан бош устига қараб ўнг қулоқ остидан ўралади. Бинтни бошни олидан айлантириб, чап қулоқ остидан ўтказилади ва юқори йўналишда навбатлашиб давом қилади. Бинтнинг охирги учи бош айланасида маҳкамланади.\n“Қулоққа боғлам қўйиш”- пешона – энса орқали айлантириб, секин-аста пастдан юқорига кўтарилиб боради. Айлана тур билан тугатилади.\n“Иякка ва бурунга сопқонсимон боғлам”- бинт бўлагининг охиридан қирқиб келинади. Ўрта қисми қирқилмайди. Қирқилмаган соҳаси ияк ёки бурунга кўндаланг қилиб қўйилади. Охирлари қулоқ ости ва устидан ўтказилиб боғлаб қўйилади.\nҚўлга қўйиладиган боғламлар.\n“Бармоққа спиралсимон боғлам”- маҳкамловчи тур билакдан бошланади, кафтнинг устки соҳаси орқали қийшиқ йўналишда жароҳатли бармоқнинг учига борилади ва шу ердан спирал турлар билан бармоқни асосигача ёпиб борилади. Кейин кафтнинг устки соҳаси орқали билакка борилади ва циркуляр тур билан тугатилади. Ҳамма бармоқларга қўйилган спиралсимон боғлам “перчатка” кўринишда бўлади.\n“Қайталанувчи боғлам”- кафт бармоқлар билан биргаликда боғланади. Аввал билак-панжа бўғими соҳасида маҳкамловчи айланма тур қилинади. Кейин бинт кафтнинг ички қисми бўйлаб кафт ва бармоқларга туширилади, бармоқларнинг учини ўраб, кафтнинг устига ўтади. Шу тартибда 2-3 тур қилиниб, бўғим соҳаси айланма тур қилиб боғланади, сўнгра ўрмаловчи боғлам кўринишда бармоқларнинг учига борилиб, у ердан спиралсимо тур кўринишида билакка олиб келиб, боғлам тугатилади.\n“Тошбақасимон боғлам”- тирсак бўғимига қўйилади. 2 хил вариантда бўлади: йиғилувчи ва ёйилувчи.\nЙиғилувчида маҳкамловчи тур билакнинг юқори қимига қўйилади, сўнгра билак ва елкага навбатма- навбат тур қўйилади ва боғлам марказга йиғилиб бориб, жароғатни беркитади. Ёйилувчи вариантидамаҳкамловчи тур тирсак бўғими орқали ўтади. Боғлам тирсак бўғимидан букилган ҳолда қўйилади.\n“Билак-панжа бўғимига крестсимон боғлам”- билакнинг пастки қисмида маҳкамловчи тур қилиниб, кафт томонга қийшиқ йўналишда борилади, сўнгра битта айлана тур қилиниб, кафтдан яна олдинги турга кесишган ҳолда билакка борилади, шу тариқа такрорланади ва билакда тугатилади.\nОёққа қўйиладиган боғламлар.\n“Товонга қайталама боғлам”- маҳкамловчи тур тўпиққа қўйилади, сўнгра бинт товоннинг ён томонидан айлантирилиб, бармоқларнинг учидан бошлаб спиралсимон тур билан беркитилади ва тўпиқ соҳасида тугатилади.\n“Бош бармоққа спиралсимон боғоам”- маҳкамловчи тур тўпиққа айлантирилади. Товоннинг устки юзаси орқали бинт бош бармоқни айлантириб ўтказилади, унинг учидан бошлаб спиралсимонтур бармоқнинг асосигача ўраб борилади ва тўпиқ атрофида маҳкамлаб қўйилади.\n“Болдир-товон бўғимига крестсимон боғлам”- Тўпиқдан юқорироқдан маҳкамловчи тур боғланади, сўнгра товон устидан қийшиқ йўналишда туширилади, товондан айлантирилади, товон устидан болдирга қараб кўтарилади, крест ҳосил қилинади. Шундай турлар билан товонни ёпилади, тўпиқ атрофида айланма тур билан тугатилади.\n“Тизза бўғимига тошбақасимон боғлам”- тизза бўғими ярим букилган ҳолатда қўйилади. Тизза қопқоғи устида маҳкамловчи тур боғланиб, проксимал ва дистал йўналишда тарқаб боради. Тизза бўғими очилган ҳолатда саккизсимон боғлам қўйилади. Бўғим устида ва остида айланматуртизза қопқоғи устида кесиштирилади.\nУзоқ вақт эзилиш синдроми ёки шикастланиш токсикози,унинг симптомлари. Биринчи тиббий ёрдам кўрсатиш хусусиятлари ва даволаш.\nУзоқ вакт эзилиш синдроми – шикастланиш токсикози - ўзига хос бўлган клиник ҳолат бўлиб, юмшоқ тўқималарни тупроқ, иморатларнинг бузилган қисмлари билан узоқ эзилиши (4-6 соатдан юқори) натижасида вужудга келади. Шикастланиш оғирлиги кўп сабабларга боғлиқ: эзилган жойга, эзилишнинг кенглигига, давомийлигига ва бошқа сабабларга.\tКлиник кечишига кўра шикастланиш токсикози М.И.Кузин бўйича 3та даврга бўлинади: дастлабки, оралиқ, кечиккан.\nДастлабки даври юмшоқ тўқималарни эзилиши биланоқ бошланади. Бунда оғриқ импульслари рефлектор равишда буйракдаги қон айланишини бузади. Бу давр 2-3 кун давом этади ва эзилишдан озод қилинган тўқималарда шиш ва қон айланишини бузилиши билан характерланади. Одатда эзилишдан кейин 4-6 соат ўтгач, умумий аҳволнинг кескин ёмонлашуви кузатилади: ташналик, қайт қилиш, бўшашиш ва қўзғалувчанлик, апатия, тана ҳарорати 39 гача кўтарилади, пульс тезлашади, қон босими тушади. Тери қаватлари кўкимтир, муздай, сарғимтир ёки қон аралашган суюқлик билан тўлган пуфаклар билан қопланган. Тўқималарнинг кучли шиши туфайли томирлар пульсацияси жуду суст ёки умуман аниқланмайди. Кучли оғриқ вужудга келади. Оғир ҳолларда интоксикация ва ўткир буйрак етишмовчилигидан ўлиш мумкин. Енгил ҳолларда эса вақтинчалик умумий аҳволни яхшиланиши кузатилади(ёлғон яхшиланиш даври).\nОралиқ даври – ўткир буйрак етишмовчиги билан характерланади. Оғриқ қайталанади, бел оғрийди, сийдик ажралиши камайиб, сийдикда оқсил, мочевина, азот чиқиндилари кўпаяди(азотемия). Такрор қайт қидиш кузатилади. Эс-ҳуш бузила бошлайди, тана шишади.\nКечиккан давр – (10-12 кун) эзилишдан кейин буйрак етишмовчилиги белгилари йўқола бошлайди, шишлар бутунлай йўқолади, лекин эзилган жойдаги оғриқ зўраяди. Тери ости қавати ва бошқа тўқималарда йирингли ўчоқлар ва трофик яралар, чандиқлар, контратура ва бошқалар вужудга келади.\nУзоқ вақт эзилиш синдромида кўрсатиладиган бирламчи тиббий ёрдами\n\tШикастланган киши эзилишдан озод қилинади.\n\tЭзилган жойни марказдан периферияга қараб сиқиб боғлаш ёки эзилган жойдан юқорига жгут қўйиш керак.\n\tЖароҳатли жойга асептик боғлам қўйилади.\n\tСтандарт шиналар ёрдамида иммобилизация қилинади.\n\tТез тиббий муассасага эвакуация қилинади.\nTeglar: 1179он билан 1179ўйилади мумкин бо1171лам синиш 1179илинади тўхтатиш иммобилизация 1179ўйиш тиббий бўлади ёрдам керак 1179илиш ёрдамида 1179исми бўлиши 1179ўл кейин\nИшлаб чиқариш хоналари ва иш ўринларидаги микроиқлим кўрсаткичл ...\nШошилинч даво талаб килинадиган кукрак кафаси аъзолари касалликлари диагнос ...


Деҳқон бозорларидаги нарх-наво назоратга олинганми? | O'zLiDeP\nКоронавирус пандемияси даврида озиқ-овқат маҳсулотларига бўлган талаб ошмоқда. Демак, бугун касалликнинг олдини олиш ва карантин қоидаларига қатъий амал қилиш баробарида озиқ-овқат танқислиги юзага келишининг олдини олишга қаратилган жиддий чораларни кўриш лозим. Бунда, айниқса, деҳқон бозорларида нарх-навонинг сунъий ошиб кетмаслигини таъминлаш муҳим саналади.\nБу ҳолат ва синовли кунларда ҳеч кимнинг томошабин бўлиб ўтиришга ҳақи йўқ, айниқса депутатларнинг.\nОзиқ-овқат маҳсулотларига бўлган талаб ошганлиги сабаб сунъий равишда нархларнинг кўтарилиши ва савдо расталарида гигиеник қоидалар бузилишининг олдини олиш мақсадида, жамоатчилик назоратини ўрнатиш учун халқ депутатлари Самарқанд шаҳар кенгаши депутатлари Баҳодир Раҳмонов ва Шоҳрух Алибеков Самарқанд шаҳридаги «Дамариқ», «Темирйўл деҳқон бозори»да бўлишди, сотувчи, таъминотчи ва харидорлар билан суҳбатлашди.\n- Кузатувларимизга кўра, халқимиз бугун бирлашган, айрим инсофсиз савдогарни айтмаганда, деярли барча сотувчилар, деҳқонлар маҳсулотларни арзон сотишмоқда, – деди Баҳодир Раҳмонов. - Масалан, гўшт 48 минг сўм, картошка 4 минг сўм, пиёз 3 минг сўм, сабзи 1000 сўм, гуруч 6-7 минг сўм. Муҳими, бозорларда барча маҳсулотларни расталарга чиқариш узлуксизлиги таъминланяпти. Гигиеник ва эпидемиологик ҳолатлар назоратда.


Футболимиз юзи бўлган, лекин томоша майдонига айланаётган терма жамоа / CHAMPIONAT.asia\n22:54"Арсенал" Жака билан келишувга эришишга яқин 1 22:38"Ливерпуль" яна бир футболчиси билан шартномани узайтирди 0 22:29Olamsport: Акбар Жўраев - Олимпиада чемпиони!, эртага Олимпиадада қатнашадиган спортчиларимиз 0 22:24"Реал" ярим ҳимоячиси жароҳат олди 1 21:59Испаниялик ҳимоячи 2020/21 йилги мавсумда майдонда энг кўп ҳаракатланган футболчига айланди 0 21:37Ибрагимович қачон сафга қайтади? 5 21:16"Реал" Искодан қутулмоқчи 0 20:55Дембеле "Барселона" билан янги келишувга эришишга яқин 0 20:33Роналду 400 минг евролик машинасини кўз-кўз қилди 21 20:12"Челси" форварди "Удинезе"га ўтиши мумкин 0 19:55Элдор Шомуродов "Рома"даги дастлабки машғулотини ўтказди 28 19:38Шомуродов Осиёнинг энг қиммат футболчиларидан бирига айланди 19 19:19Халқаро турнирда 3-ўринни олган футзал терма жамоамиз Ўзбекистонга қайтиб келди 5 19:15Суннатилла Абдуллажонов: "Дебют ўйинда гол уриш ёқимли" 2 19:04Токио-2020. Иккинчи финалчи маълум! 8\nФутболимиз юзи бўлган, лекин томоша майдонига айланаётган терма жамоа\n19 фев 21:50\nТеглар : Ўзбекистон миллий терма жамоасиБАА\nЎзбекистон миллий терма жамоасининг февраль ойида БААда ўтказган йиғини, назорат учрашувларидаги натижалари кўпчиликда танқидий фикр юзага келтиргани табиий.\nХусусан, бизда ҳам мулоҳаза юритишга асос бўладиган қатор жиҳатлар, муаммоли ҳолатлар йиғилиб қолганди. Айтадиган фикрларимиз йиғилиб-йиғили,б дарё бўлиб кетмасидан иссиғида баён қилишни жоиз, деб билдик.\nАхир бу назорат учрашуви. Натижа муҳим эмас-ку!\nЯхши ҳам, терма жамоамиз назорат учрашувида мағлуб бўлди. Ўзимизни шу йўсинда юпатишга мажбурмиз. Акс ҳолда, билмадим, нима бўлар эди. Рақиблар "Зенит", Иордания терма жамоаси ва Беларусь чемпионатининг амалдаги ғолиби "Шахтёр" (Солигорск). Натижалар турлича, Россия грандига йирик 0:4 ҳисобидаги мағлубият, иорданияликлардан бир киши кўп бўла туриб, 2:0 ҳисобидаги ғалаба ва ҳаммасидан ҳам ўтиб тушгани 0:3 ҳисобидаги мағлубият. Тўғри, назорат учрашувлари мураббий учун, унда натижа муҳим эмас. Лекин, бу ерда ватан шаъни, юрт ғурури деган тушунчалар бор. Мухлислар қатори биз ҳам ҳар қандай ўйинда вакилларимиздан ғалаба кутамиз. Бироқ, мана шу ўйинларда футболчиларимизнинг кўзида ғалабага бўлган иштиёқ ва хоҳиш кўринмади. Учрашув қандай мақомда бўлишига қарамасдан, ғолиблик руҳи доим биринчи ўринда туриши керак. Майли, биринчи баҳсда кучли дея таърифланган "Зенит"га имконият бой берилди. Мана шундай ўйинларда ғолиблик руҳи шакллантирилмаса, футболчиларимизда ишонч бўлмаса, расмий баҳсларда нима қиламиз? Хўп, нима ҳам деймиз, аҳир бу назорат учрашуви. Ҳақиқий баҳони саралаш ўйинлари бошланса берамиз.\nПиёдалар ўзгаргани билан шоҳ ўзгармаса фойдаси йўқ\nБАА йиғини аввалида терма жамоамиз мураббийлар штабида ўзгаришлар юз берди. Жисмоний тайёргарлик бўйича Антонио Сариоглу ва Виктор Тишенко келиб қўшилди. Гапнинг очиғи, шахматда бўлгани каби фақат пиёдалар ўзгарди, холос. Ҳамма ишни қилаётган, бошқараётган шоҳ эса ўз жойида. Термамизда ижобий ўзгаришлар кутаётган бир пайтимизда 71 ёшли мураббий ва Купернинг ёрдамчисини ортга қайтариш билан чекланишди. Ушбу ўзгаришларнинг самарасини қачон кўрамиз, буниси қоронғи. Аммо фикримча, шунча йилдан бери футболчиларимизнинг юқори даражага чиқмаган жисмоний ҳолатини уч ой қолганда оптимал ҳолатга келтириш қийин. Мазкур ҳолат менга ниманидир эслатмоқда. 2017 йил ЖЧ-2018 саралашининг ҳал қилувчи икки ўйинига икки ой қолганида Самвел Бабаян мураббийлар штабига нидерландиялик, ўз вақтида "Анжи"да Гус Хиддинкка ёрдамлашган Чима Мишель Онеке жалб қилинганди. Ҳозир ҳам деярли шунга ўхшаш вазият юз берди. Расмий баҳсларга уч ойдан кўпроқ вақт қолди. Бу орада терма жамоа бир бор, яъни март ойида ФИФА кунлари доирасида йиғин ўтказа олиши мумкин. Шундай экан икки нафар чет эллик мураббийларнинг келиши олдиндаги баҳсларда ниманидир ўзгартиришига ишонмайман.\nДарвоза чизиғи бўйича савол: асосий кипер ким бўлади?\nИгнатий Нестеров терма жамоадаги фаолиятини якунлагач, Элдор Суюнов биринчи рақамли посбон сифатида гавдаланаётган эди. Бироқ Вадим Абрамов иккита йиғиндирки, Суюновни чақираётгани йўқ. Балки, саралаш босқичи бошланса, яна дарвозага унинг ўзи қайтар. Ҳозирча Абрамов асосан, Абдувоҳид Неъматовга ишонч билдирмоқда. Аммо расмий баҳсларда Неъматовдаги тажрибасизлик панд бериб қолади, деган ҳавотирдаман. Шуниси аниқки, Нестеровдан кейин ҳеч ким биринчи рақамликка даъвогар сифатида тилга олинаётгани йўқ. Хориж йиғинларига олиб кетилаётган қолган киперлар фақат рўйхатни тўлдириш учунми? Абрамов интервьюларида бу йиғинларда захирадаги ўйинчилар синаб кўрилади, деб айтган. Термамиз бош мураббийи ҳозирдан ушбу муаммонинг ечимини топиши керак.\nМураббийнинг ишига аралашишдан йироқман. Шунчаки, холис фикримни билдирдим. Зеро, "дўст ачитиб гапирар, душман кулдириб". Ниятимиз эса душманлик эмас. Терма жамоа футболимизнинг юзидир. Четдан келаётган футболга шинаванда инсон биринчи бўлиб миллий жамоага эътибор қаратади, натижаларга разм солади. Бу – терма жамоа, клуб эмас. Унга клубдагидек муносабатда бўлиш эса катта хатодир.\nДембеле "Барселона" билан янги келишувга эришишга яқин 0\nРоналду 400 минг евролик машинасини кўз-кўз қилди 21\nХалқаро турнирда 3-ўринни олган футзал терма жамоамиз Ўзбекистонга қайтиб келди 5\nОлимпиада-2020. Ярим финал. Бразилия пенальтилар сериясига кўра Мексикадан ўтди, Испания эса Япония билан ўйнайди 11\nКарпин фақат Россия термасида ишлайди. У "Ростов"дан кетди 2\nРоналдиньо мураббийга айланадими? 4\nДаунинг футболчилик фаолиятини якунлади 0\nНаманганда ўтган "Андижон" - "Турон" учрашувида дуранг қайд этилди\nШомуродов Римга учиб келди. У бугун "Рома" учун тиббий кўрикдан ўтади


Туркияда “Жалолиддин Мангуберди” сериалининг суратга олиш ишлари бошланди - zarnews.uz\nТуркияда “Жалолиддин Мангуберди” сериалининг суратга олиш ишлари бошланди\nТуркиянинг “Bo‘zdag‘ film” студияси томонидан суратга олинаётган кўп қисмли фильм режиссёри Меҳмет Бўздағ, сценарий муаллифи Назар Эшонқул. Ҳозирда Туркиянинг Аксарай вилояти ҳудудида суратга олинаётган сериал учун махсус тарихий декорациядан иборат павильон қурилган. Бу ҳақда "Ўзбеккино" миллий агентлиги ахборот хизмати хабар бермоқда.\nСериалда бош қаҳрамон Жалолиддин Мангуберди ролини турк актёри Эмре Кивилжим ижро этади. Шунингдек, бир қатор ўзбекистонлик актёр ва актрисалар Тоҳир Саидов, Жавоҳир Зокиров, Акбархўжа Расулов, Райҳон Уласенова, Раъно Шодиева, Феруза Норматова, Юлдуз Ражабоваларнинг ҳам роль ижро этиши кутилмоқда.\nСериалнинг илк мавсуми 13-қисмдан иборат.\nОгаҳий ҳақида кинофильм яратилади\n"Одам-амфибия" фильми қаҳрамони Ихтиандр - Владимир Коренев вафот этди\n«Ишдаги ишқ» фильми бош қаҳрамони Алиса Фрейндлих коронавирус билан касалланди\nКинода онамни кўрдим


Пўлат ва титан ўрнини босадиган ёғоч кашф қилинди – UFQ\nTOPICS:замонавий технологиялартитан ва пўлатдан қаттиқ тахтафан янгликлариХайтек\n13.02.2018 | 39\nМэриленд штатидаги университет муҳандислари дарахтнинг мустаҳкамлиги ва қаттиқлигини 10 баробарга кўпайтириш йўлини топишди. Олинган материал баъзи бир титаниумли эритмаларга қараганда кучлироқ. Тадқиқот ишланмаси хақида ҳақида Science Daily ҳикоя қилади.\nТадқиқот натижаларига кўра, ёғочни қайта ишлашнинг янги усули уни 10 баробар қаттиқлшатиради ва 12 баробарга мустаҳкам қилади. Натижада пўлат ва ҳатто титанли эритмалар билан рақобатлаша оладиган мустаҳкам ва бардошли материал ҳосил қилинади. Шунингдек, ушбу ажойиб ёғоч анча енгил вазнли бўлиб, турли хил шаклга келтириш мумкин.\nЁғочга янги хусусиятларни бериш учун, уни икки босқичли қайта ишлаш жараёнидан ўтказишга тўғри келди. Натижада, лигнин – ҳужайраларни бир-бирига боғлайдиган табиий ёпишқоқлик даражаси – мақбул механик хусусиятларга эга бўлган оптимал даражаси таъминланди. Синов жараёнида янги материалнинг имкониятлари табиий ёғоч билан солиштирилди. Эксперимент вақтида отилган ўқлар оддий дарахтдан ўтиб кетди, аммо қисман супер ёғоч томонидан тўхтатилди.\nЯнги материални, биринчи навбатда, енгил ва бардошли конструкцияларни яратишда жуда кенг қўллаш мумкин. Бугунги кунда пўлатдан фойдаланиладиган жойларда: автомобилларда, самолётларда ва биноларда фойдаланиш мумкин. Тадқиқотчиларнинг таъкидлашича, улар томонидан ишлаб чиқарилган қайта ишлаш усули оддий ва турли хил дарахт турлари учун мос келади. Бундан ташқари, кашфиёт орқали табиатни муҳофаза қилиш масаласи ҳам ечим топади: бу секин ўсадиган дарахт турларидан олинадиган зич ёғочлар билан алмаштириш имконини беради, масалан, терак, қарағай ва балса каби тез ўсадиган турлар.\nОригинал манбаси: https://hightech.fm/2018/02/08/super-wood\nОлимларнинг кашфиёти юқори тезликдаги Интернет нархини пасайтиради\nTelegram улкан янгиланишга эга бўлади


Рубль дунёнинг энг яхши кўрсаткичларга эга валютасига айланди — Бизга қўшилинг: ???? https://t.me/joinchat/AAAAADwt0NGCRoONT4f1_Q. Новости Москвы (вчера, сегодня, сейчас) от News-Life (официальный сайт Ньюс-Лайф)\nРубль дунёнинг энг яхши кўрсаткичларга эга валютасига айланди — Бизга қўшилинг: ???? https://t.me/joinchat/AAAAADwt0NGCRoONT4f1_Q\nФото: «РБК» Россия томонидан ўрнатилган капитал назорати бу йил рублни дунёдаги энг яхши пул бирлигига айлантирди. Бу ҳақда Bloomberg хабар берди. Чоршанба куни Москва биржаси икки кунлик байрамдан сўнг қайта очилгани сабабли рубль долларга нисбатан ўсишини тиклади. Йил бошидан буён у АҚШ долларига нисбатан 11 фоиздан ошди. Шу билан бирга, 31 та асосий валюталар орасида энг яхши даромад келтирувчи реалнинг 9 фоиз авансидан ошиб кетди. Оффшор ставкаси янада кўтарилди, тахминан 12 фоиз. Рубльнинг даромадлари ҳукумат томонидан Ғарб санкцияларидан сўнг заифлашаётган валютани ҳимоя қилиш учун кўрилган бир қатор чора-тадбирлар натижасида юзага келди. Россия капитал назоратини ўрнатишдан ташқари экспортчиларни валютани сотишга мажбур қилиб, табиий газ учун рублда тўланишини талаб қилмоқда. Стратегларнинг таъкидлашича, ралли ишончли эмас, чунки кўплаб валюта савдо дўконлари рубль билан муомала қилишни тўхтатган, чунки унинг мониторларда кўринадиган қиймати реал дунёда сотилиши мумкин эмас. Шунга қарамай, рублнинг уруш пайтида жуда яхши ишлаши ажойиб, чунки яқин ўтмишда капитал назоратини ўрнатган бошқа мамлакатлар бундай натижаларга эриша олмаган. Туркия ва Аргентина сўнгги бир неча йил ичида лира ва песо учун ҳалокатли оқибатларга олиб келган сотувчилар гуруҳига дуч келганларида шунга ўхшаш чораларни кўришди, бу эса валюта курсини энг паст даражага туширди ва ҳеч қачон тикланмади. Валюта курсига босим ўтказаётган Бразилияда пул-кредит сиёсати якунланар экан, рубль реалнинг ўрнига дунёнинг энг яхши кўрсаткичига эга валютасига айланди. 2021 йил бошидан бери базавий ставкани 1075 базавий пунктга оширгандан сўнг, Лотин Америкаси давлати сиёсатчилари ўсиш суръатининг секинлашишини, шунингдек, циклни тез орада тугатиш ниятини билдиришди.\nНасколько сон влияет на повседневную жизнь каждого человека? «Деловой проездной» стал доступен пассажирам фирменных поездов Москва-Ярославль Гранты для предприятий в Москве при трудоустройстве новых сотрудников Синоптик Шувалов назвал два самых теплых дня в Москве на предстоящей неделе\nНарколог Брюн призвал не употреблять алкоголь во время отдыха на жаре Россиянам рассказали о развитии туризма в Москве В Москве выявили 319 новых случаев коронавируса «Спартак» поплывет по Москве в честь столетия\nПетербург вновь стал антилидером по новым заражениям ковидом Технополис «Москва» будет выпускать тест системы, определяющие наличие гриппа или COVID-19 «Метриум»: Пятая очередь ЖК «Кварталы 21/19» введена в эксплуатацию В Москве собрались 300 суперфиналистов конкурса управленцев «Лидеры России»\nФильмы за свой счет – как трое активистов из Алексина снимают кино о Тульской области Профессор Мира Мишлимович: «Моя родина — Залог» «Деловой проездной» стал доступен пассажирам фирменных поездов Москва-Ярославль Технополис «Москва» будет выпускать тест системы, определяющие наличие гриппа или COVID-19


“Бақара” сурасининг 25-ояти тафсири\nИймон келтирган ва солиҳ амаллар қилганларга улар учун остларидан анҳорлар оқиб турган жаннатлар борлигининг хушхабарини бер. Ҳар гал уларнинг мевасидан ризқлантирилганларида: «Аввал ҳам бундан ризқлантирилган эдик», – дерлар. (У) уларга ўхшаш қилиб берилгандир. Уларга у ерда покиза жуфтлар бор ва улар у ерда мангу қолувчидирлар.\n“Ҳар гал уларнинг мевасидан ризқлантирилганларида: «Аввал ҳам бундан ризқлантирилган эдик», – дерлар. (У) уларга ўхшаш қилиб берилгандир”.\n“Жаннатдаги нарсаларнинг бирортаси бу дунёникига ўхшамайди, фақат исми ўхшаши мумкин”, – деганлар.\n“Уларга у ерда покиза жуфтлар бор…”\n“…ва улар у ерда мангу қолувчидирлар”.\nЎтган оятларда Аллоҳ таоло мунофиқ ва кофирларнинг ҳақиқий ҳолини баён қилиш учун олов ёққан одамни ва ёмғирда қолган одамни зарбулмасал қилиб келтирди. Шунингдек, бошқа сура ва оятларда ҳам ушбу услубни ишлатиб, жумладан, ўргимчакни ва пашшани мисол қилади. Кофир ва мунофиқлар бундай мисол келтиришдан ҳам бир нуқсон топмоқчи бўлишади. Қуръон борлиқни яратган Аллоҳнинг каломи бўла туриб, унда пашша, ўргимчак каби, улар назарида арзимас туюлган жонзотларнинг зикр этилиши истеҳзоларига сабаб бўлган бўлиши мумкин. Оқибатда улар турли гап-сўзлар тарқатишган. Жумладан, “Аллоҳ бу мисолни келтиришдан нимани ирода қилади?” – дея бошлашган.\nКиритилган вақти: 20/09/2019 16:59; Кўрилганлиги: 876\nМатериал манзили: https://sammuslim.uz/islam/ayahs/baqara-surasining-25-oyati-tafsiri\nЧоп этилган вақт: 19/09/2021 00:59


Дунёдаги энг узун тезюрар поезднинг илк синови - Халқ сўзи\n16:16 12 Март 2018 Дунё\nХитой пойтахти Пекин шаҳрида 16 вагондан ташкил топган ва умумий узунлиги 415 метрга тенг дунёдаги энг узун тезюрар поезд бўлиши кутилаётган “Fuxing” биринчи синовдан ўтказилди.\n“Синьхуа” ахборот агентлигининг ёзишича, унинг тезлиги 315 км./соатгача етди. Ушбу транспорт воситаси узунлиги бўйича эса ўз муқобилларидан икки баробар катта бўлиб, 1100 дан зиёд йўловчини ташишга мўлжалланган.\nУни яратган “CRRC Tangshan” компанияси мутахассисларининг айтишича, бу борада жами 28 та синов амалга оширилади. Шундан сўнг уни лойиҳалаш ва тайёрлаш учун рухсат олинади. Улар мазкур инновация узоқ вақт хизмат қилиши ва ишончли бўлишига ваъда бераяпти.\n“Жэньмин жибао” нашрининг Хитой темир йўллар илмий-тадқиқот институти бош муҳандиси Чжао Хунвэй маълумотларига асосланиб хабар беришича, поездда автопилотдан ташқари энергияни тежаш ва атроф муҳит муҳофазасининг янги тизими ўрнатилади, шунингдек, инновацион материаллардан фойдаланиш соҳасига катта эътибор қаратилади.


«ЯШИЛ ҲАФТАЛИК» ТААССУРОТЛАРИ Шунингдек\nГлавная / Шунингдек / «ЯШИЛ ҲАФТАЛИК» ТААССУРОТЛАРИ\n«ЯШИЛ ҲАФТАЛИК» ТААССУРОТЛАРИ\nЖорий йилнинг 20-29 январь кунлари Германиянинг пойтахти Берлин шаҳрида бўлиб ўтган “Яшил ҳафталик – 2017” халқаро кўргазмасида Ўзбекистон делегацияси ҳам иштирок этди. Ушбу нуфузли анжуманда қатнашган туман ҳокими Э.О.ЯҚУБОВдан сафар таассуротларини ўртоқлашишни сўрадик:\n- Германия пойтахти бизни боҳаво ва гўзал табиати, мўътадил иқлим шароити, ўтмиш ва бугунни уйғунлаштирувчи кўркам қиёфаси билан қарши олди. Самолётдан тушишимиз билан делегациямиз аъзолари-ни германиялик ҳамкорлар вакиллари самимий ва дўстона меҳмондорчилик ила кутиб олишди. Қисқа фурсатлик танишиш ва суҳбатлашишдан сўнг Берлин шаҳрининг марказига – “Яшил ҳафталик” ўтказилаётган халқаро кўргазмалар павильонига қараб йўл олдик.\nБу ерда ҳам бизни хал-қаро кўргазма қатнаш-чилари эски қадрдонлардек кутиб олдилар. Қизғин фикр алмашувлар, ўзаро тажрибалар баҳам кўриш асносида ҳар бир давлатга ажратилган бўлмаларда, стендларда худди ҳозиргина яшил пайкаллардан узиб олиб келингандек турли қишлоқ хўжалиги маҳсулотларини томоша қилдик.\nШуни алоҳида таъкидлаш жоизки, мазкур кўргазма бутун дунёда озиқ-овқат саноати, боғдорчилик, қишлоқ ва ўрмон хўжалиги маҳсулотларини намо-йиш қилувчи энг нуфузли халқаро форумларидан бири ҳисобланади. Жорий йилда унинг ишида жаҳоннинг 66 мамлакатидан 1660 дан ортиқ компания ва фермер хўжаликлари қатнашди.\nРеспубликамиз делегациясининг озиқ-овқат ва қишлоқ хўжалиги бўйича жаҳон форумида ҳамда қишлоқ хўжалиги вазирлигининг Саммитда иштирок этиши Ўзбекистоннинг бош озиқ-овқат дастурига қўшаётган ҳиссаси имкониятлари янада кенгайганлиги тақдимотини ўтказишдан иборат бўлди. Биз шу даражага эришдик ҳам. Шунингдек, республикамизда мева-сабзавот маҳсулотлари етиштириш ва қайта ишлаш бўйича эришилган мавжуд ютуқлар, қишлоқ хўжалиги маҳсулотлари ишлаб чиқариш ва қайта ишлаш соҳаларида халқаро илғор тажрибалар, замонавий технологиялар билан танишиш ҳамда бу жабҳада дунёдаги изчил компаниялар билан ўзаро ҳамкорлик алоқаларини ўрнатиш асосий мақсадимиз бўлди.\nРеспубликамизнинг олдинги “Яшил ҳафталик” кўргазмасидаги иштирок этган тажрибалари ҳисобга олиниб, “Мессе Берлин” марказий павильонида Ўзбекистон Республикаси миллий экспозициясини ташкил этиш масаласи ҳам кўриб чиқилди. Миллий экспозиция мавзуси тизими тайёрланди, кенг турдаги экспонат маҳсулотлар ва реклама материаллар логистикаси ва етказиб беришнинг барча масалалари хал қилинди.\nКўргазма доирасида немис иқтисодиётининг Шарқий қўмитаси билан ҳамкорликда Ўзбекистон Республикасининг иқтисодий даражаси ва истиқболли инновацион лойиҳалар, шунингдек, қуритилган булкалар, музлатилган консерва маҳсулотлари илғор Германия ва Европа компанияларининг таклифларини ҳисобга олган ҳолда тақдимот ўтказилди.\nКўргазма якунига кўра 2017 йилда Ўзбекистонда етиштириладиган мева-сабзавот маҳсулотларини экспорт қилиш бўйича қиймати 150 миллион АҚШ долларидан зиёд бўлган келишувларга эришилиб, шартномалар имзоланди.\nСафаримиз хотимасида ҳам яна қизғин учрашувлар, мулоқотлар, суҳбатлар давом этди. Кўргазма жуда катта таассуротларга бой бўлди. Аҳамиятлиси, бутун дунёда инсон соғлом ва сифатли ҳаёт кечириши учун муҳим бўлган кенг турдаги қишлоқ хўжалиги, озиқ-овқат маҳсулотларини истеъмол қилиши зарур эканлигини яна бир бора ҳис қилдик. Янги ҳамкорлар, дўстлар орттирдик.\nУшбу нуфузли кўргаз-мадан олган бой таассуротларимиз, ўзаро тажриба алмашганларимиз келгусида амалиётда кенг қўлланилади, албатта! Саҳоватли Ўзбекистон замини, унда етиштирилаётган сархил ноз-неъматлар дун-ёда ишлаб чиқарилаётган маҳсулотлардан сифати, ширинлиги жиҳатидан асло кам эмаслигини яна бир бора намоён этди.


Россия Истанбулдаги музокаралар чоғида Украина томонидан таклиф этилган тинчлик келишуви лойиҳасини оғзаки шаклда қабул қилган, фақат Қрим бўйича таклиф бундан мустасно. Бу ҳақда украиналик музокарачилар гуруҳи раҳбари Давид Арахамия маълум қилган.\nАрахамиянинг сўзларига кўра, ҳозирда Киев Москва ўз позициясини хат орқали тасдиқлашини кутмоқда.\nАрахамия айни вақтда юристлар ва дипломатлар гуруҳи ҳужжатларнинг якуний версиясини тайёрлаётганини маълум қилган. Шу кунларда Владимир Путин билан гаплашган Туркия президенти Ражаб Тоййиб Эрдўғанга ҳавола қилган ҳолда у Россия томони келишувлар лойиҳаси Путин ва Зеленский ўртасида учрашув ўтказиш учун етарлича етук ишлаб чиқилган деб ҳисоблаётганини айтган.\n«Ҳозирда бизнинг вазифамиз — кўриб чиқилган масалаларнинг якуний босқичини тезроқ ишлаб чиқиш ва президентларнинг эҳтимолий учрашувига тайёрланиш», — деган у ва учрашув Анқара ёки Истанбулда ўтказилиши мумкинлигини билдирган.\nИстанбулдаги музокаралар 29 март куни ўтказилганди. Музокаралар чоғида Украина делегацияси Киев хавфсизлик кафолати тақдим этилиши эвазига НАТОга аъзо бўлиб кириш режаларидан воз кечишга тайёрлиги, Донбасс масаласи эса ўт очишни тўхтатиш бўйича келишувдан кейин Путин ва Зеленскийнинг ўзаро учрашувида муҳокама қилиниши мумкинлиги айтилган. Украина Қрим мақоми бўйича кейинги 15 йил мобайнида маслаҳатлашувлар ўтказишни таклиф этган.\n1 апрель куни Эрдўған ва Путин ўртасида телефон мулоқоти бўлиб ўтган. Кремль ахборотида айтилишича, Россия президенти Киев ва Москва ўртасида 29 март куни Истанбулда ташкиллаштирилган учрашув учун миннатдорлик билдирган.\nЭрдўғаннинг девони баёнотида эса тинчлик ўрнатилиши учун Туркия томони Путин ҳамда Зеленский учрашувини ташкиллаштиришга тайёрлигини қайд этгани келтирилган.\nЗеленский Путин билан учрашишга тайёрлигини айтди\nЗеленский Украинани тиклаш учун 600 млрд доллар керак бўлишини айтди\n22:27 / 28.04.2022\nГутерриш Зеленский билан Мариупол масаласини муҳокама қилди


Тинчлик битими имзоланди. Энди Яманда уруш тугайдими? | Azon.uz - Ахборот-таҳлилий портал\nТинчлик битими имзоланди. Энди Яманда уруш тугайдими?\n921 19:00 07.11.2019\nБир неча кун аввал президент Абд Раббу Мансур Ҳадий бошчилигидаги Яман ҳукумати ва Айдарус ал-Зубайди етакчилигидаги Жануб ўтиш даври кенгаши ўртасида тинчлик битимининг имзолангани мамлакатдаги кўп йиллик уруш тарихида муҳим бурилиш бўлди. Аммо, таҳлилчилар фикрича, мазкур можаронинг яхшилик билан якун топиши учун бу етарли эмас.\nАл-Зубайди Адан шаҳри губернатори бўлиб, мустақил давлат – Жанубий Яманни қайта тиклашга қаратилган ҳаракатлари билан машҳур. Жанубий Яман давлати 1967 йилдан 1990 йилгача мавжуд бўлган ва Совет Иттифоқи томонидан қўллаб-қувватланилган. Ал-Зубайдини айни пайтда БАА қўллаб-қувватлаяпти.\nҲадий ҳукумати ва Саудия Арабистони мамлакатнинг шимолий қисмини, шу жумладан, пойтахт Санони назорат қилувчи исёнчи ҳусийларга қарши курашаётган бир пайтда Жануб ўтиш даври кенгаши жанубдаги асосий шаҳар Аданни назорат қиларди.\nЖорий йилнинг августида Жануб ўтиш даври ва ҳукумат кучлари ўртасида Адан туфайли ҳарбий можаро келиб чиқди. Бир неча ҳафта давом этган жанглар айирмачиларнинг устунлиги билан якунланди.\nЭнди эса битим имзоланди. Унга кўра, Жануб ўтиш даври кенгаши кучларини ҳукумат мудофаа қўшинлари ҳамда ички ишлар таркибига қўшиб юбориш, Адандаги ҳокимиятни Ҳадий ҳукумати билан тенг бўлишиш назардан тутилмоқда.\n«Икки томоннинг бирлашгани Саудия Арабистони учун қувончли воқеа бўлди, – деди шартномани имзолаш маросимида қатнашган валиаҳд шаҳзода Муҳаммад бин Салмон. – Ушбу келишув Яманда барқарорликнинг янги даврига асос солади».\nБаъзи таҳлилчилар мазкур тинчлик ташаббусига шубҳа билан қарамоқда. Ҳадий ҳукумати учун Жануб ўтиш даври кенгаши билан можарога барҳам бериш Яман барқарорлигига таҳдидни бартараф этиш ҳамда ҳусийларга қарши курашда муҳим қадам. Бироқ мазкур битим орқали Яман ҳукумати амалда ўз рақибини легитимлаштириб, унга давлатнинг бирлиги ёки бўлинишини ҳал қилишда овоз беришдек имкониятни тақдим этмоқда.\n«Бу стратегия мутлақо кутилмаган оқибатларга олиб келиши мумкин. Ушбу келишув орқасидан Жануб ўтиш даври кенгаши Жанубий Яман давлатини барпо этиш учун сиёсий шарт-шароитларни яратишдек имкониятни қўлга киритди», – дейди яманлик таҳлилчи Саад Табет.\nМичиган штатидаги (АҚШ) Grand Valley университетининг асли яманлик олими Гамал Гасимнинг айтишича, Ямандаги бўлинишлар бир томондан Яқин Шарқдаги Саудия Арабистони ва БАА, иккинчи томондан Эрон ўртасидаги низоларни ўзида акс эттиради.\n«Афсуски, Яманда урушаётган гуруҳлар ва жангарилар минтақадаги у ёки бу мамлакат томонидан ўйинга солинган шахмат доналаридир», – дейди у.\nГасимнинг таъкидлашича, Жануб даври ўтиш кенгаши Ҳадий ҳукумати учун бирданига шерик бўлиб қолмайди, чунки унинг асосий мақсади Ямандан ажралиб чиқиб, ўз мустақил давлатини барпо этишдан иборат. Президент Ҳадий эса бу вақтда Яманни бирлаштириш йўлида бутун кучини сафарбар қилмоқда.\nБироқ келишувнинг стратегик мақсади Саудия ва БАА раҳбарияти кўзи ўнгида икки тахминий сценарийга айланиши мумкин.\nБиринчидан, урушаётган томонларнинг бирлашиши сўнгги ойларда Яман шимолида Саудия Арабистони кучлари устидан бир неча ҳарбий ғалабаларни қўлга киритган ҳусийларга қарши коалициянинг қўли баланд келишини таъминлаши мумкин.\nЁки мазкур иттифоқни сақлаб қолиш ҳамда мустаҳкамлаш орқали Саудия Арабистони – БАА бу шартномадан Эрон билан келажакдаги эҳтимолий музокаралар учун устунлик сифатида фойдаланиш имкониятига эга.\nТабетнинг таъкидлашича, Яманни иккига бўлиш бири шимолда Саудия таъсирида, иккинчиси эса жанубда БАА ҳомийлигида бўлган икки вассал давлатни ташкил этишдан бошқа нарсага олиб келмайди ҳамда воқеалар ривожи шундай давом этса, бу ҳолат муқаррардир.\n«Бу эса алал-оқибат энг бошидан буён Яманни заиф ва пароканда шаклда ушлаб туришдан манфаатдор бўлган Саудия Арабистони ва БААнинг фойдасига ишлаши турган гап», – дейди Табет.\nТомонлар сиёсий ўйинлар домига ғарқ бўлган ва ҳамма вазиятни ўз фойдасига ҳал этишга уринаётган бир пайтда эса Яман халқи тўрт йилдан буён давом этаётган уруш туфайли дунёдаги энг даҳшатли гуманитар фалокатдан азият чекмоқда.\nЯман тинчлик битими\n433 18:30 29.05.2020\n470 17:00 23.05.2020\n248 19:30 11.05.2020\n767 14:00 30.04.2020\n269 23:30 27.04.2020


Нефть экспорти бўйича қайси давлатлар етакчи?\n20:25 / 27.06.2017\n2016 йилда Саудия Арабистони дунёда нефть экспорти бўйича етакчилик қилди, деб хабар бермоқда ВР компанияси томондан тайёрланган "Жаҳон энергетикаси статистик шарҳи"га (Statistical Review of World Energy) иқтибос келтирган ҳолда "Анадолу" ахборот агентлиги.\nШарҳга кўра, 2016 йилда Саудия Арабистонининг нефть экспорти 2015 йилга нисбатан 4,5 фоизга ошган ва 375,3 млн тоннани ташкил қилган.\nСаудия Арабистони нефтининг энг йирик импортчиси Япония бўлди, кунчиқар давлати "қора олтин"дан 59 млн тонна импорт қилган. 2-ўринни АҚШ (54,8 млн тонна), 3-ўринни эса Хитой (51 млн тонна) эгаллаган.\nЎтган йили энг йирик нефть экспортчилари орасида 2-ўринни Россия (274 млн тонна), 3-ўринни Ироқ (177,5 млн тонна) эгаллаган.\nЎтган йил нефть савдоси жаҳонда 2015 йилга нисбатан 4 фоизга ошган ва 2,118 млрд тоннани ташкил қилган.\nБундан ташқари, АҚШ ўтган йили нефть импорт қилувчи давлатлар орасида 393,3 млн тонналик кўрсаткич билан 1-ўринни эгаллаган. Унинг ортидан Хитой (382,6 млн тонна) ва Ҳиндистон (212,3 млн тонна) келмоқда.\nЎтган йил Саудия Арабистони нефть қазиб олувчи давлатлар рўйхатига етакчилик қилган. Ушбу мамлакатда 2016 йилда 585,7 млн тонна нефть олинган. Кейинги ўринларни Россия (554,3 млн тонна) ва АҚШ (543 млн тонна) эгалламоқда.\n2016 йилда нефть қазиб олиш 2015 йилга нисбатан 0,5 фоизга ошиб, 4,382 млрд тоннани ташкил қилган. Ушбу давр ичида нефтга талаб 1,7 фоизга – 4,418 млрд тоннагача ошган.\nШу билан бирга АҚШ нефть истеъмол қилувчи давлатлар ўртасида 1-ўринни (863,1 млн тонна) эгаллаган. Унинг ортидан эса Хитой (578,7 млн тонна) ва Ҳиндистон (212,7 млн тонна) келмоқда.


Юнусобод туманидаги бола ўғрилари ҳақида хабар ўз исботини топмади\n20:56 22 Ноябр 2019\n15:46 24.10.2019 Ҳавола олиш\nМаълум бўлишича, 21 октябрь куни 19 ёшли мактабнинг собиқ битирувчиси шу мактабда таҳсил олаётган дўстининг олдига қора рангли “Spark” русумли енгил автомобилда келган.\nТОШКЕНТ, 24 окт — Sputnik. Тошкент шаҳар халқ таълими бош бошқармаси ижтимоий тармоқларда тарқатилган Юнусобод туманидаги 260-мактаб атрофида бола ўғирлашга уриниш ҳолати ҳақидаги хабар юзасидан қўшимча маълумотлар берди.\nҚайд этилишича, бу ҳолат бўйича мактаб раҳбарияти томонидан дарҳол туман ИИБга мурожаат қилинган.\nМаълум бўлишича, 2019 йил 21 октябрь куни тахминан соат 13.00 ларда 19 ёшли мактабнинг собиқ битирувчиси шу мактабда таҳсил олаётган 17 ёшли дўстининг олдига қора рангли “Spark” русумли енгил автомобилда келган.\nЙўл юзида турган бошланғич синф ўқувчисига нечинчи синфда ўқиши ҳақида сўраган ҳамда уни уйига олиб боришни таклиф қилган. Тахминан 10 метр узоқликда кузатиб турган бошланғич синф ўқувчисининг отаси бу ҳолатни нотўғри тушунган ҳамда ИИБ ходимларини воқеа жойига чақиртирган.\n“Ўрганиш натижалари бўйича ижтимоий тармоқларда тарқалган маълумотлар ўз исботини топмади”, - дейилади хабарда.\nЭслатиб ўтамиз, аввалроқ ХТВ ушбу воқеа юзасидан якуний маълумот суриштирув ишлари тугагач тақдим этилишини маълум қилгани хабар қилинган эди.


Номсиз бармоққа узук тақиш мумкин эмасми? | Бир пиёла чой\n← Тиш пастасининг кутилмаган хусусияти аниқланди\nПокистонлик чой сотувчи йигит ташқи кўриниши сабаб машҳур бўлиб кетди →\nНомсиз бармоққа узук тақиш мумкин эмасми?\tPosted on October 20, 2016\tby birpiyolachoy Muxlis.uz сайти фойдаланувчиларидан бири саҳифа маъмуриятига қуйидаги савол билан мурожаат қилди:\n“Менда бир савол бор эди: менга бир танишим, динимизда қўлнинг номсиз бармоғига узук тақиш мумкин эмас, деб айтди. Мен шу бармоғимга кумуш узук тақиб юраман. Танишим айтган сўз тўғрими?”\n“Кўпинча, диний билими чуқур бўлмаган кишилар аслида рухсат этилган нарсаларни мумкин эмас, деб тушунмовчилик юзага келтириб қўядилар.\nАбу Бурдадан ривоят қилинади: “Али ибн Абу Толиб: “Расулуллоҳ соллаллоҳу алайҳи ва саллам мени манави ва манави бармоғимга узук тақишдан қайтарганлар”, деб ўрта ва ундан кейинги бармоғига ишора қилди” (Муслим ва Насоий ривояти).\nБу ривоятда эркак киши ўрта ва ундан кейинги бармоғига узук тақиши мумкин эмаслиги айтилмоқда. Ўрта бармоқдан кейин номсиз ёки кўрсаткич бармоқ келади. Ривоятда булардан қай бири назарда тутилгани бошқа ўринларда зикр қилинган.\nАбу Бурдадан ривоят қилинади: “Мен Алининг: “Расулуллоҳ соллаллоҳу алайҳи ва саллам мени кўрсаткич ва ўрта бармоққа узук тақишдан қайтарганлар”, деб айтганини эшитганман” (Насоий ривояти. Ривоят санади саҳиҳ).\nДемак, мусулмон киши ўрта ва кўрсаткич бармоғига узук тақмайди. Жимжилоғига, яна номсиз бармоғига узук тақса бўлади”.\nBo'lishamiz:TwitterFacebookGoogleLike this:Like Loading...\tThis entry was posted in Hayot ko'zgusi. Bookmark the permalink.\t← Тиш пастасининг кутилмаган хусусияти аниқланди


— Давлат хавфсизлигини таъминлаш, жамоат тартибини сақлаш, шунингдек Ўзбекистоннинг бошқа манфаатларидан келиб чиққан ҳолда Ўзбекистон қонун ҳужжатлари ҳамда халқаро шартномаларига мувофиқ айрим товарларни республика ҳудудига олиб кириш чекланиши ёки тақиқланиши мумкин, — дея таъкидлади Самарқанд вилоят божхона бошқармаси ахборот хизмати бошлиғи Ғайрат Сатторов. — Шунингдек, шахслар республика ҳудудига кириб келаётганда олиб кирилиши учун ваколатли органларнинг рухсатномалари талаб этиладиган товарларга тегишли рухсатномалар (лицензиялар) мавжудлиги текширилади.\nҚуйидаги товарларни Ўзбекистон ҳудудига олиб кириш тақиқланади:\n— Ўзбекистон ва инсоният хавфсизлигига қарши, ҳудудий яхлитликни, давлат суверенитети ва сиёсий мустақилликни бузишга қаратилган босма нашр маҳсулотлари, қўлёзмалар, клише, расм, фотосурат, фотоплёнка, негативлар, кино, видео ва аудио маҳсулотлари, овоз ёзилган материаллар, шунингдек уруш, терроризм, зўравонлик, миллий ажратиш ва диний нафрат, ирқчилик ва унинг турларини (антисемитизм, фашизм) тарғиб этувчи ҳамда порнографик мазмундаги материаллар;\n— этил спирти;\n— учувчисиз учиш аппаратлари (ТИФ ТН коди 8802 20 000 0) ва лазер нурли кўрсаткичлар сифатида фойдаланиладиган портатив лазерли нур тарқаткичлар (ТИФ ТН коди 9013 20 000 0);\n— пиротехника маҳсулотлари;\n— пул ютуғига эга бўлган ўйин автоматлари;\n— «М2», «М3» ва «N2» категориядаги олдин фойдаланувда бўлган автотранспортлар;\n— заҳарлилик даражаси «Евро-3» экологик синфи талабларига жавоб бермайдиган, бензин ёки дизел ёнилғисида ҳаракатланадиган янги автотранспортлар (ТИФ ТН коди 8703 ва 8705 бўлиб, махсус мақсадлар учун фойдаланиладиганлардан ташқари);\n— Россия, Қозоғистон, Руминия, Болгария ва Туркияда етиштирилган хонаки парранда, хонаки парранда гўшти, тухуми ва улардан тайёрланган иккиламчи маҳсулотлар;\n— Буюк Британиядан қорамол, мол гўшти, гўшт-сут ва уларни қайта ишлашдан олинган ҳамда озиқ-овқат, ветеринария, тиббиёт, фармацевтика ва парфюмер-косметика ишлаб чиқаришда ишлатиладиган маҳсулотлар;\n— Албания, Ангола, Андорра, Арманистон, Афғонистон, Бутан, Гаити, Гвинея-Бисау, Жибути, Зоир, Ироқ, Кабо-Верде, Камбоджа, Қирғизистон, Ўмон, Палау, Руанда, Сан-Марино, Сан-Томе ва Принсипи, Сомали, Сьерра-Леоне давлатларидан озон қатламини емирувчи нарса ва таркибида бўлган маҳсулотлар.\nҚуйидаги товарларни олиб киришда ваколатли органларнинг рухсатнома(лицензия)лар талаб этилади:\n— гиёҳвандлик воситалари, психотроп моддалар ва прекурсорларни олиб кираётганда Гиёҳвандлик воситалари устидан назорат қилиш бўйича Ўзбекистон давлат комиссиясининг рухсатномаси ва Соғлиқни сақлаш вазирлиги берадиган сертификатлар;\n— озонни бузувчи моддалар ва таркибида улар мавжуд бўлган маҳсулотларни Ўзбекистонга олиб киришда Экология ва атроф-муҳитни муҳофаза қилиш давлат қўмитаси берадиган рухсатномалар;\n— саноат мақсадидаги портловчи материалларни, алюминий кукуни ва қурумини (ТИФ ТН кодлари 7603100000, 7603200000) Ўзбекистонга олиб кираётганда Ички ишлар вазирлиги берадиган рухсатномалар;\n— ёввойи ўсимликлар, уларнинг қисмлари, мевалари, уруғлари ва ботаника коллекциялари, ёввойи ҳайвонлар, уларнинг қисмлари, зоология коллекциялари, ҳаёт фаолияти маҳсулотлари, ўлжалар, тулумлари Ўзбекистонга олиб кирилаётганда Экология ва атроф-муҳитни муҳофаза қилиш давлат қўмитаси берадиган рухсатномалар;\n— радиоэлектрон воситалар ва юқори частотали ускуналар олиб кирилаётганда Ахборот технологиялари ва коммуникацияларини ривожлантириш вазирлиги Электромагнит мослашуви маркази берадиган рухсатнома;\n— экологик хавфли маҳсулотлар ва чиқиндиларни Ўзбекистонга олиб кираётганда унга берилган экологик сертификат.\nШу билан бирга, чегара божхона пости орқали олиб ўтилаётган айрим товарларга нисбатан халқаро битимлар, амалдаги қонунчилик асосида бошқа чеклов ёки тақиқлар қўлланиши мумкин.\nҲафта давомида машҳур Савол\nЎзбекистонда хусусий нотариуслар фаолияти қачондан йўлга қўйилади?\n... батафсил кўриш\nЯкка тартибдаги тадбиркорлар учун солиқ тўлашда қандай имтиёзлар бор?\nЖавоб:... батафсил кўриш\nМеҳнат дафтарчасига талабалик даври ҳам ёзиладими?\nХотирани қандай мустаҳкамлаш мумкин?\nЗамонавий ҳаётда маълу... батафсил кўриш\n«Биз Фарғона шаҳридан мурожаат қиляпмиз. Интернетдан ахтариб тополмадик. Юридик фирм... батафсил кўриш\nКасб-ҳунар коллежлари битирувчилари бўлган якка тартибдаги тадбиркорлар учун солиқ... батафсил кўриш


Би-би-си Жаҳон Хизмати Абдулҳамид Исмоилни ўз 'Маликул каломи' деб топди - BBC O'zbek\nБи-би-си Жаҳон Хизмати Абдулҳамид Исмоилни ўз 'Маликул каломи' деб топди\nImage caption Абдулҳамид Исмоил ўз УҚУВЧИСИга талабгор бўлган, ўзбек, рус, француз, олмон, турк ва бошқа тилларда чоп этилган ўнлаб забардаст асарлар муаллифидир\nАдабиёт оламида ўз моҳияти, ўз сўзи, ўз тили ва ўз услубига эга таниқли ўзбек ёзувчиси Абдулҳамид Исмоил Би-би-си Жаҳон Хизмати қошидаги Ёзувчи, ўз талқинимизда айтганда эса, "Маликул калом"и деб топилди.\nЎз вақтида ушбу мақомга дунёнинг манаман деган қалам соҳиблари, жумладан, Нобел мукофоти совриндори Би-Кей Найпаул ҳам лойиқ деб кўрилгани назарда тутилса, бу ёзувчи Абдулҳамид Исмоил иқтидори нақадар юксаклигининг далолатидир.\nБошқа томондан шу пайтга қадар ҳали собиқ Шўролар Иттифоқидан бўлган бирор бир қаламнависнинг ушбу мақомга муносиб кўрилмагани ҳам сўнгги хабарнинг аҳамиятини янада бўрттиради.\nАбдулҳамид Исмоил ўз УҚУВЧИСИга талабгор бўлган, ўзбек, рус, француз, олмон, турк ва бошқа тилларда чоп этилган ўнлаб забардаст асарлар муаллифидир.\n"Темир йўл", "Ҳай-ибн-Якзан" каби насрий, "Пост Фаустум" ва "Книга Отсутствий",.. каби назмий асарлари инсоният фалсафий тафаккурининг энг сара намуналаридан бири десак, муболаға бўлмас.\nАбдулҳамид Исмоил асарларини уқиган инсон беихтиёр уни ўз миллати ва ўз замонасининг Кафкаси, Камюси ёки Достоевскийси эканига иқрор бўлади.\nЧунки ёзувчилар орасида ЎЗИни сўзлатган, ЎЗИни яшатган ва ЎЗИни яратганлари саноқлидир.\nЁзувчининг ўзини излаётган, ўзига интилаётган, ўзига талпинаётган қаҳрамонлари ҳар гал ҳаётнинг гоҳида тор, гоҳида кенг сўқмоқларини кечади, баланду пастликларидан ўтади, шодлик ва ғамларини туйибгина, ЎЗИга қайтади.\nАбдулҳамид Исмоил моҳиятининг ўзига хослиги ҳам шундаки, унинг қаҳрамонлари дарвешларнинг ғори, толибнинг чиллахонаси, ошиқнинг саҳросида эмас, оддий инсоний ҳаётнинг гирдобида ЎЗИга етишади.\nЁзувчининг яқинда нашрдан чиққан "Муртад" номли асари ҳам ўзида ана шундай улкан моҳиятни ташиган ноёб асарлардан биридир.\nБиз таниқли ёзувчи, жорий пайтда Би-би-си Марказий Осиё ва Қофқоз бўлими раҳбари Абдулҳамид Исмоилни суҳбатга чорлаб, энг аввало сўнгги муваффақиятлари билан табрикладик ва бундан кейинги режалари билан қизиқдик:\nАбдулҳамид Исмоил: “Эшаги билан тушови келади,” деганларидек, Би-би-си қошидаги ёзувчи рўлининг ўзига яраша иши ҳам бор. Авваламбор Би-би-сининг санъатларга бағишланган “Стрэнд” деган ва бошқа янгилик дастурларида ойига бир маротабами, икки маротабами шарҳлар билан чиқиб туришга бурчлиман, ундан ташқари икки йил давомида ҳар ҳафта блог ёзиб туришим керак. Буларнинг бари инглиз тилидаги нарсалар. Жумладан, 10 май куни чоп этиладиган биринчи блогимнинг мавзуси “Иш ва Орзу”. Кенгроқ қилиб айтганда – инсоннинг кундалик ташвишлару учқур хаёллар орасидаги жунбушлари. Би-би-си Жаҳон Хизматининг инглиз тилидаги тингловчилари сони 40 миллиондан ошиқ, агарда бошқа тилларда ҳам онда-сонда чиқиб туриш бурчини ҳисобга оладиган бўлсангиз - гап 180 миллиондан ортиқ муштарийлару ўқувчилар ҳақидадир. Буниси нафақат улкан шараф, балки буюк маъсулият ҳамдир.\nСавол: Мана, яқинда "Муртад" номли янги асарингиз дунё юзини кўрди. "Муртад" - бир қарашда ҳар қандай инсоннинг этини жунжиктирувчи ном, шундай эмасми? Лекин шеърий бўладими ёки насрий, бундан аввал чоп этилган ҳар бир асарингиз номига юкланган улкан фалсафий моҳият назарда тутилса, сўнгги китобингизнинг ҳам "Муртад" деб номланиши бежизга эмас, шундайми?\nАбдулҳамид Исмоил: Тўғри тушунган бўлсам, романингизни нега “Муртад” деб номладингиз деб сўрамоқчисиз, шундайми? Инсон табиатида борлиқнинг турли жиҳатларини оқу-қора тарзида кўриш майли жуда кучли. “Ё у ёғлиқ қил, ё бу ёғлиқ!” - деймиз биз. Нозил этилган алвон рангларнию, суннат этилган ўрта йўлни осонгина унутиб юборамиз. Балки ўқувчимларимни аввалига сескантириб, эсанкиратиб, кейин биргаликда “муртад” сўзини ич-ичидан портлатиш учундир. Дунё кенг, афсуски, уни ўзи билан ўлчовчи кўнгил кўпинча торроқ. Бу торкўнгиллик эса бутун дунёни ўз қуюшқонига солишга ҳамиша шай туради, дунёни уфқлар билан эмас, зиндонлар билан ўлчайди.\nСавол: Қай бир қисса ёки романингизни мисол тариқасида олмайлик, воқеалар бир вақтнинг ўзида бир неча хил йўналишда ривожланади. Жумладан, "Муртад"да ҳам жараёнлар худди шу тариқа кечади. Гўёки бир вақтнинг ўзида турли ўлчамдаги замон амал қилади. Бу Ўзлик моҳиятини ифодалашдаги усулнинг ўзига хослигими? Буни нима билан изоҳлаш мумкин?\nАбдулҳамид Исмоил: Биз ўзимизнинг тажрибамиз баҳосини ошириб юборамиз. Биздан аввал ҳам инсонлар яшашган, биз билан бирга ҳам инсонлар яшашмоқда, биздан кейин ҳам инсонлар яшайди, бошларини биз урган тошларга уришган, уришмоқда, уришади. Мен ўн етти ёшимда ҳарбий ўқув юртига ўқишга кирганимда, бир куни баримизни ечинтиришган-да, бир хил формага кийинтиришган. Ўшанда худди ўзлигимни йўқотиб қўйгандек бўлганман. Агарда ўзлик дегани фақат кийган кийиминг билан йўқоладиган экан, унда кибру-ҳавога бало борми, деб ўйлаган эдим ўшанда мен. Кузатсам, кимнингдир ўзлиги – эгаллаган лавозими, минган машинаси, солган уйи, қудалашган зоти ва ҳоказолар билан тенг экан. Буларни бачкана дейишингиз мумкин, бироқ бошқаларнинг ўзлиги – ўқиган китоблари, ёд олган шоирлари, зиёрат этган шаҳарлари билан ўлчанса – буниси тузукроқми? Қайдам? Бугун тушимда қайсидир тош шаҳарнинг темир йўлдек тўғри бир кўчасидан узундан узун соямни олдимда судраб тепага қараб кетаётганмишман. Бўм-бўш кўча, олдимда, чап томонимда қасрсимон бир биномиш. Ўйлаб боқсам – Адолат Қасридек муҳташам ва ваҳимадор бино. Маҳкама биноси. Олдинга қарасам – кетсиз тош кўча. Бир ўзим. Шунда ваҳмдек бир хаёл кечди миямдан: анави йўл сўнггидаги машҳар маҳкамасига тайёрманми ўзи? Манави тош бинодан ҳайиқиб турсам, унисига қандай бетлар эканман... – дея, уйғониб кетдим. Балки шундандир китобларимдаги жараёнларнинг қатма-қатлиги...\nСавол: Бошқа томондан, "Муртад"даги ҳофиз йигит мисолида ЎЗИни излаётган ҳар бир қаҳрамонингиз ўз даврининг барча синов-уқубатларига рўбару келади. Яъни, уларни бугунги кун қамоқхоналарининг ифлос ҳужраларида, қийноқ курсиларида, гоҳида эса, баҳор яшнатган хиёбонларию, тирбанд трамвайларида учратасиз. Демоқчисизки, инсоннинг комилликка етишиши учун Суқрот каби ғор ёки Румий мисолида бўлгани каби ҳужранинг ҳожати йўқ?\nАбдулҳамид Исмоил: Қани энди бу ғорларнингу ҳужраларнинг ҳожати эмас - имкони бўлганида эди. Лекин сиз айтган Суқроту Румий домлалар ҳам хом сут эмган инсонлар бўлишган. Суқротнинг энг машҳур нақли: “Менинг ёлғизгина билган нарсам – ҳеч нарсани билмаганим”. Мавлоно Румийнинг ҳаётга қанчалик қоришиб яшаганини билмоқчи бўлган одам учун эса – “Маснавий”даги масалларни ўқиш кифоя. “Муртад”да ҳам шўр ва ширин ҳаётнинг барча тотсиз мафкуралардан устунлиги кўрсатилган. Агарда Мавлоно Румийдан бу хусусда масал келтирадиган бўлсак, араб, юнон, турк ва форснинг узум олиш масалини айтардим. Буларнинг бир тангаси бўлиб, форс унга “ангур” оламиз дейди. Унга араб: “Йўқ, “аънаб” оламиз”, - дейди. Турк иккаласига ҳам кўнмай: “Узум олайлик!” -ка тушади. Юнон эса: “Қўйинглар-э, стафил оламиз!” – дейди. Ана гиж-бадабанг жанг бошланади, бир-бирини уриб, бояги тангасини йўқотай дейишади. Қани, дейди Мавлоно, буларнинг ёнидан донишманд ўтганида эди, балки буларга бу тўртта сўзнинг бари – узумни англатишини айтармиди... Ҳаёт қайдаю, сўз қайда...


Шота Арвеладзе: Энди ишқибозлар 12 жамоа иштирокида янада қизиқарли учрашувларга гувоҳ бўлишади\n30.12.2017 16:00 | ЎФА\nЎзбекистоннинг профессионал футбол клублари ўртасидаги 2018 йил учун футбол бўйича мусобақалар регламенти тасдиқланди.\n2018 йил учун футбол бўйича мусобақалар регламентидаги талаблар олдинги йиллардагидан анча ўзгарди ва такомиллаштирилди. Ушбу ўзгаришлар ҳақида “Пахтакор” клуби бош мураббийи – Шота Арвеладзе ўз фикр-мулоҳазаларини билдириб ўтди.\n- Чемпионатни янги форматда ўтказиш менга маъқул тушди. Энди ишқибозлар 12 жамоа иштирокида янада қизиқарлироқ учрашувларга гувоҳ бўлишлари мумкин. Шунингдек, иккинчи босқичдаги ҳар бир беллашув деярли финалга тенг бўлади. Совринли ўринлар учун ҳам, лигада қолиш учун ҳам кескин рақобат юзага келади.\nУчрашувларнинг соат 18:00 ва ундан кейин бошланишини қўллаб-қувватлайман. Ўтган мавсум жуда иссиқ ҳавода 17:00да бошланган ўйинларни кузатдим. Бундай ҳолатда футболчилар мухлисларга чиройли футбол тақдим эта олишмайди. Ишқибозларнинг ўзи ҳам қулайликни ҳис қилишмайди. Майдонлар масаласига алоҳида эътибор берилганини эътироф этиб ўтардим. Яхши майдонда футбол янада чиройлироқ кўриниш олади.\nТартиб-интизом ва клубларнинг шаклланишига ҳам катта эътибор қаратилмоқда. Бу ўзбек футболи учун катта фойда келтиради деб ўйлайман, - деди мураббий.


Таваллуд топган сана: 4 avgust 1915 йил\nВафот этган сана: 27 iyul 1984 йил\nИгорь Витальевич Савицкий — совет рассоми, таъмирчи, этнограф, санъатшунос, Ўзбекистонда хизмат кўрсатган санъат арбоби, Қорақалпоғистон халқ артисти, Нукус санъат музейи ташкилотчиси ва биринчи директори (“Ўрта Осиёнинг Третьяков” музейи), Ўрта Осиёда рус маданиятининг биринчи жонбозларидан.\nИгорь Витальевич Савицкий 1915 йил ҳуқуқшунослар оиласида туғилган. Унинг отасининг келиб чиқиши (додаси поляклар оиласидан, бувиcи яҳудийлардан келиб чиққан) поляк ва яҳудийлардан бўлган. Онаси тарафдан додаси – Тимофей Дмитриевич Флоринский таниқли рус славяншуноси, Киев университети профессори, Россия Фанлар Академиясининг мухбир-аъзоси, кўплаб китоблар муаллифи бўлиб, ўзининг илмий мактабини яратган.\nИгорь Савицкий болалигида яхши таълим олади, французс тилида эркин сўзлашади, зотан, уйидаги тарбиячи аёл французс миллатига тегишли бўлган. Игорьнинг ота-онаси тез-тез хорижда, Оврупада бўлишади, Франциянинг маданий ҳаётидан доим бохабар бўлишган ва фарзандларида ҳам болаликдан юксак дид шаклланишида ўзига хос ҳисса қўшишган.\n1920 йилги инқилобдан сўнг Игорь Савицкий ота-онаси билан Москвага кўчиб ўтади, бу ерда у рассомчилик билан қизиқиб қолади. “Ўроқ ва болта” заводининг фабрика-завод олийгоҳида электрўрнатувчи мутахассислигига ўқиши давомида у москвалик рассомлар Р. Мазель ва Е. Сахновсклардан шахсий дарслар олади.\n1934 йилдан Игорь Савицкий Москва Полиграфия институтининг графика факультетида ўқишни бошлайди, сўнгра, Москва рассомчилик олийгоҳида ўқишни давом эттиради. 1938-1941 йиллар Рассомлар малака ошириш институтида ўқиб, Лев Крамаренконинг устахонасида дарс олади ва у билан Қрим ҳамда Кавказга саёҳатлар уюштиради.\n1941 йил у Суриков номидаги Москва давлат университетига ўқишга киради. Касаллиги туфайли армия ҳизматига чақирилмайди, 1942 йилдан 1944 йилга қадар институт таркибида Самарқандга жўнатилади. Бу ерда у илк бор Ўрта Осиё халқининг ўзига хос ва қизиқарли маданияти, шунингдек, Роберт Фальк ва Константин Истомин каби атоқли рассомлар билан танишади, Николай Ульяновдан рассомчиликдан дарс олади.\n1946 йилнинг декабрида Игорь Витальевич Суриков номидаги графива институтини “офорт” мутахассислиги бўйича якунлайди (диплом санаси: 3.XII.1946).\n1950 йил Т. А. Жданконинг таклифи билан Ўрта Осиёга, тўғрироғи, Т. А. Жданко раҳбарлиги остидаги ва Сергей Павлович Толстов етакчилигидаги СССР ФА Хоразм Археолого-Этнографик Экспедиция таркибида Қорақалпоғистонга келиб, қорақалпоқча халқ-ҳунармандчилик санъати буюмларини ўрганади ва жамлайди.\nЭкспедицияда ишлаш даврида узвий рассомчилик мажбуриятлари билан бирга, Савицкий халқ-ҳунармандчилик санъати буюмларини тўплаш мақсадида Қорақалпоғистон овуллари бўйлаб сафарлар уюштиради. Бу фаолият уни шу қадар ўзига жалб қилдики, у барчага кам таниш бўлган, саҳронинг ўртасида, Амударёнинг қуйи қисмида жойлашган кам аҳолили қорақалпоқ санъати билан жиддий қизиқа бошлайди.\n1950 йил Игорь Витальевич бутунлай Қорақалпоғистонга кўчиб келиб, ўзини қорақалпоқларнинг архологик тадқиқаотлари ва этнографиясига бағишлайди. Кейинроқ, замонавий санъат асарларини тўплаш билан қизиқиб, бу буюмлар натижада, Нукус номидаги санъат музейининг асосига айланади. Одамларнинг фикрика кўра, у маҳоратли тўпловчи бўлган.\n1956 йилдан Қорақалпоқ саноат ва маданият илмий-тадқиқий институтининг амалий санъат бўлими илмий ходими бўлган, 1957 йилдан ташкилот Мажмуий илмий-тадқиқот институт номини олган. 1959 йилдан И. В. Савицкий Ўзбекистон ФА тарих, тил ва адабиёт институтининг Қорақалпоғистон филиалида ишлайди, кечроқ, Қорақалпоғистон тарих-ўлкашунослик музейида фаолият юритади.\nСталинизм давридан бери маданият сиёсатида содир бўлаётган воқеаларнинг гувоҳи сифатида, у СССР вақти ҳеч кимга фойдасиз бўлиб қолган, ҳалок бўлаётган бир қатлам рус маданиятига беэътибор бўла олмади (1960-йиллар, “бульдозер” кўргазмалари даври). Игор Савицкий Москвадан ва Союзнинг бошқа шаҳарларидан юзлаб, минглаб, ўн минглаб унутилган асарларни олиб чиқа бошлайди. Савицкий “халқ душмани” деб эътироф этилиши хавфи остида, қонунга хилоф тарзда рассомларни ёки меросхўрларини, Совет Иттифоқи ҳудудида бўйлаб асарлари туфайли ҳукм қилинган ва рад этилганларни қидирган.\nУнинг мақсади кичик Третьяков музейларининг тартибини такрорламаган ҳолда ўзига хос музей яратиш бўлган. Маҳаллий ҳукуматнинг ишонч кредити асосида, Савицкий 10-15 йил ичида музей коллекциясини тўплайди.\n1966 йил Игорь Витальевич Савицкий умуман ўзгача музей ташкил этади. Унда Волковнинг суратлари ёрқин рангларда товланарди. Ушбу янги санъат тури авангард номини олди.\nУ томонидан тўпланган музей коллексияси социалистик реализмнинг санъат назариясини рад этиб, пост-авангард мактаби рассомларини ҳаётга қайтаради.\nБиргина шахс туфайди, бутун бир давр қутқарилади. 50.000 дан зиёд буюмлар музей коллекциясини тўлдирди – совет тасвирий санъат даврининг авангард ва пост-авангард асарлари, қимматбаҳо архив маълумотлари (фотосуратлар, ҳужжатлар, рассомларнинг хотиралари).\nСавицкий музейи маданият ўчоғи айланиб, Қорақалпоқ зиёлиларини ўзига жалб қилди. Музей ва уни яратган шахс ушбу ҳудуднинг маданият равнақида катта аҳамият касб этади. Савицкийнинг “нукус даври” қорақалпоқ санъати равнақининг энг гуллаган палласига тўғри келган десак, муболаға бўлмайди. У, шунингдек, ёш қорақалпоқ рассомларига уларнинг Москва ва Тошкентдаги издошлари 1920-1930 йиллар қайси йўлни босиб ўтганлигини кўрсатмоқчи бўлган.\nНукус мажмуаси фаолиятининг илк йилларидаёқ барчага машҳур бўлиб кетади. 1968-1969 йиллар унинг коллекцияси Москвадаги Шарқ музейида намойиш этилади. Сўнгра, СССР шаҳарлари бўйлаб тантанавор намойишлар бўлиб ўтади: Львов, Ленинград, Олма-Ота, Уфа, Қозон, Тошкент ва бошқалар. Савицкийнинг нуфузи шу қадар кўтарилдики, у билан ҳатто Москвада ҳам маслаҳатлашишади. СССР Маданият ишлари вазирлиги унга мадад кўрсатиб, унинг буюмларини харид қилишда ҳомийлик қилади. Унинг қаршисида бадиий қадрият эшиклари очилади. 1975 йил Савицкийга Фернан Леженинг беваси Надежда Леже томонидан СССР Маданият ишлари вазирлигига ҳадя қилинган санъат асарларини олиш таклиф қилинади. Коллекциядан Лувр музейининг ноёб экспонатларининг ажойиб нусхалари ҳам бўлган.\nҲатто, умрининг сўнгги ойларини касалхонада ўтказаркан, Савицкий касалхонани ишхонага айлантириб, журналлар учун илмий мақолалар ёзган, турли ташкилотларга илтимосномалар юборган, янги буюмлар хариди бўйича ўзаро суҳбатлар олиб борган, музей муаммоларини ҳал этган.\n1984 йилнинг 27 июлида И. В. Савицкий узоқ давом этган касалликдан сўнг Москва касалхонасида жон беради. Москвалик дўстлари, рассомлар, санъатшунослар у билан Шарқ халқлари Давлат санъати музейида видолашади. Унинг танаси Нукусдаги рус қабристонига дафн этилиб, у ерга “Гўзалликнинг даҳо халоскорига мамнун авлодлардан” ёдгорлиги ўрнатилган. Аммо энг яхши ёдгорлик унинг қолдирган музейи бўлди.\nИгорь Витальев вафот этгандан сўнг, уни бутун дунё таниди. Уни бутун даврнинг авангард санъати ва бир қатлам қорақалпоқ амалий санъатининг қутқарувчиси деб эътироф этишган. “Саҳродаги музей” фeномени ҳақида бутун дунё сўзлаган.\nТарихий экспонатлар ва декоратив-амалий санъат асарлари билан тўлдириладиган музей, шубҳасиз, мамлакатда ва Марказий Осиёда энг яхши музейдир. “Дунёдаги энг яхши музейлардан бири” — дея номлашган Миттеран ва А. Гор.\n2002 йил Ўзбекистон Республикаси собиқ Президенти И. А. Каримовнинг фармони билан, И. В. Савицкий вафотидан сўнг “Буюк хизматлари учун” ордени билан тақдирланган.\nСавицкийнинг мероси 7.452 та тасвирий санъат асари, 25.223 та графика, 1.322 та ҳайкал, 7.562 та халқ-амалий санъати асарлари, 1.902 танга, 8.618 та архeологик тадқиқот топилмаларини ташкил этади.